KOMISSION KERTOMUS NEUVOSTOLLE, EUROOPAN PARLAMENTILLE JA TALOUS- JA SOSIAALIKOMITEALLE elokuvateoksen tai audiovisuaalisen teoksen tekijyydestä yhteisössä\nI. Kertomuksen perusta\nII. Elokuvateoksen tai audiovisuaalisen teoksen tekijäkäsitteen osittaisen yhdenmukaistamisen tausta yhteisössä\n2. Tilanne ennen yhdenmukaistamista\nIII. Elokuvateoksen ja audiovisuaalisen teoksen tekijänoikeuden ensimmäistä omistusta koskeva yhteisön säännöstö\n1. Direktiivi 92/100/ETY\n2. Direktiivi 93/83/ETY\n3. Direktiivi 93/98/ETY\nIV. Katsaus jäsenvaltioiden toteuttamaan täytäntöönpanoon\n1. Tekijän aseman sääntely jäsenvaltioissa\n2. Oikeuksien siirtymistä koskeva sääntely jäsenvaltioissa\nV. Yhdenmukaistamisen vaikutus\nVI. Yhteisön jatkotoimien tarve\n1. Toisistaan poikkeavat oikeuksien ensimmäistä omistusta koskevat säännöt sisämarkkinoilla\n2. Tekijänoikeutta koskevan kansallisen sopimusoikeuden pakottavien määräysten, joita ei ole yhdenmukaistettu, vaikutus elokuvien kansainväliseen hyödyntämiseen\n3. Henkistä omaisuutta koskeviin sopimuksiin sovellettujen ehtojen mahdollinen vaikutus sisämarkkinoihin\nHyväksyttäessä yhteistä kantaa vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla annettuun direktiiviin 92/100/ETY (18. kesäkuuta 1992)  komissio antoi poliittisen sitoumuksen laatia kertomus elokuvateoksen ja audiovisuaalisen teoksen tekijäkäsitteestä yhteisössä. Tähän sitoumukseen vaikutti erityisesti direktiivin 2 artiklan 2 kohta, jossa yhdenmukaistetaan elokuvan tai audiovisuaalisen teoksen tekijäkäsite tunnustamalla elokuvan pääohjaaja sen tekijäksi tai yhdeksi sen tekijöistä. Kolme jäsenvaltiota, jotka eivät olleet myöntäneet elokuvaohjaajille tekijänoikeuksia, vastustivat periaatteessa mainittua säännöstä ja epäilivät sen aiheuttavan vaikeuksia elokuvien hyödyntämiselle alueellaan. Sitoumus oli osa kompromissiratkaisua, ja sen tarkoituksena oli lievittää jossain määrin näitä huolenaiheita.\n Direktiivi 92/100/ETY, 19.11.1992, EYVL L 346, 27.11.1992, s. 61.\nYhdenmukaistamisen tuloksena kaikki jäsenvaltiot pitävät nyttemmin elokuvan pääohjaajaa yhtenä sen tekijöistä. Yhteisön lainsäädäntö ei ole kuitenkaan johtanut elokuvateoksen ja audiovisuaalisen teoksen tekijäkäsitteen täydelliseen yhdenmukaistamiseen. Yksityiskohdissa on yhä eroja siltä osin, keitä elokuvan teossa mukana olleista henkilöistä on pidettävä pääohjaajan ohella tekijäkumppaneina.\nToisin kuin ennen direktiivin 92/100/ETY hyväksymistä pelättiin, ei ole näyttöä siitä, että tekijäkäsitteen osittainen yhdenmukaistaminen olisi aiheuttanut vaikeuksia teosten hyödyntämiselle tai niiden luvattoman käytön tehokkaalle torjumiselle. Teosten hyödyntämisen mahdolliset vaikeudet, jotka syntyvät siitä, että tekijöitä voi olla useampia kuin yksi, ratkaistaan käytännössä sopimusjärjestelyin. Sopimusjärjestelyin luodaan tarvittavat keinot teosten hyödyntämiselle. Esimerkkinä voidaan mainita sopimusmääräykset, joilla mahdollistetaan olemassa olevien teosten muuntaminen, sopimukset, joissa henkilöt sitoutuvat osallistumaan elokuvan tuottamiseen, lisenssisopimukset ja muut elokuvan tuottamista koskevat sopimukset.\nEdellä mainittujen sopimusjärjestelyjen ohella jäsenvaltioilla on käytössään lain määräyksiä, jotka koskevat teoksiin ja niiden pohjateoksiin liittyvien oikeuksien siirtämistä tuottajalle ja joiden tarkoituksena on taata elokuvateosten ja audiovisuaalisten teosten tehokas hyödyntäminen. Tällaisia oikeuksien siirtymistä koskevia määräyksiä on säädetty ainakin tiettyjen hyödyntämisoikeuksien tai työsuhteen aikana valmistettujen teosten osalta. Määräykset vaihtelevat melkoisesti sekä sovellettujen menetelmien että suojattujen tekijöiden osalta. Erot eivät näytä aiheuttaneen suurempia käytännön vaikeuksia, sillä niitäkin tasoitetaan sopimusjärjestelyin.\nYhteenvetona voidaan todeta yleisesti, että elokuvateosten ja audiovisuaalisten teosten tekijäkäsitteen osittaisella yhdenmukaistamisella on ollut huomattava vaikutus sopimusjärjestelyihin, jotka on tehty elokuvateosten ja audiovisuaalisten teosten syntymiseen vaikuttaneiden henkilöiden ja tuottajien välillä. Näiden sopimusjärjestelyjen tarkastelua olisi jatkettava sopimusten oikean tasapainon varmistamiseksi ja sisämarkkinoiden toimivuuden turvaamiseksi.\nHyväksyttäessä yhteistä kantaa vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla annettuun direktiiviin 92/100/ETY , neuvosto ja komissio antoivat neuvoston kokouksessa 18. kesäkuuta 1992 seuraavan julkilausuman:\nNeuvosto ja komissio ovat sopineet, että komissio laatii ennen 1. heinäkuuta 1997 kertomuksen elokuvateoksen ja audiovisuaalisen teoksen tekijyydestä yhteisössä.\nTällä kertomuksella on tarkoitus täyttää edellä mainittu poliittinen sitoumus. Kertomus perustuu olennaisilta osiltaan ulkopuolisten konsulttien tekemään tutkimukseen ja komission omiin havaintoihin. Kertomuksen viivästyminen johtuu pääasiassa siitä, että monet jäsenvaltiot panivat direktiivin täytäntöön erittäin myöhään, itse asiassa liian myöhään.\nEdellä mainitun julkilausuman viittausta "tekijyyteen" tulkitaan tässä kertomuksessa laajasti, toisin sanoen sen katsotaan käsittävän oikeuksien ensimmäistä omistusta koskevat kysymykset ja lakiin perustuvan oikeuksien siirtymisen. Siinä käsitellään myös omistusseuraantoa koskevia aiheita, jotka liittyvät läheisesti ensimmäistä omistusta koskevaan kysymykseen, kuten oikeuksien luovutusta koskevat säännöt ja direktiivin 92/100/ETY 4 artiklassa säädetty luovuttamaton oikeus korvaukseen, jonka tarkoituksena on taata, että tekijät pystyvät todella hyödyntämään direktiivillä säädettyä vuokrausoikeutta.\nIlmaisu "elokuvateos tai audiovisuaalinen teos" on tarkoitettu erittäin laaja-alaiseksi siten, että se kattaa teattereissa esitettävät elokuvat, yleisradio-organisaatioille valmistetut elokuvat, muut elokuvateokset, kuten videoelokuvat, ja äänelliset tai muut liikkuvat kuvat.\nKansallisissa laeissa on päädytty erilaisiin ratkaisuihin, joilla pyritään antamaan elokuvan tuottajille tehokkaat mahdollisuudet hyödyntää oikeuksia kaikkien niiden puolesta, jotka osallistuivat elokuvateoksen luomiseen. Ratkaisut perustuvat käytännön tarpeeseen antaa kyseiset oikeudet tuottajan käyttöön unohtamatta tekijänoikeussuojan perusperiaatteita. On löydettävä tasapaino elokuvan henkiseen luomiseen osallistuneiden luonnollisten henkilöiden oikeuksien ja etujen, ja toisaalta elokuvateosten ja audiovisuaalisten teosten hyödyntämistarpeen optimaalisen tyydyttämisen välillä.\nElokuvateosten hyödyntämisestä on keskusteltu myös kansainvälisellä tasolla. Kirjallisten ja taiteellisten teosten suojaamista koskevan Bernin yleissopimuksen Pariisin sopimuskirjan (24. heinäkuuta 1971) 14 a artiklan mukaan elokuvateosten tekijän määritteleminen kuuluu sen maan kansalliselle lainsäädännölle, jossa suojaa haetaan. Yleissopimuksen 14 a artiklan 2 kohdan b alakohta sisältää oletussäännön, jonka mukaan elokuvateoksen tuottajan oletetaan päättävän käytännössä teoksen hyödyntämisestä. Teoksen pääohjaajaan ei kuitenkaan pakottavasti tarvitse soveltaa tätä olettamaa, jolloin asia jää sopimusvaltioiden kansallisen lainsäädännön varaan.\nEräät jäsenvaltiot antavat sen vuoksi tekijänoikeuden ensisijassa elokuvan tuottajalle tai sen luoneille siten, että oikeudet siirtyvät lain nojalla elokuvan tuottajalle luomishetkellä. Toiset valtiot, joiden lainsäädäntö on lähempänä tekijänoikeuden (droit d'auteur) perinnettä, saavuttavat saman tuloksen olettamalla oikeuksien siirtyvän tuottajalle, ellei toisin näytetä. Joissain jäsenvaltioissa taas tekijänoikeudet siirtyvät tuottajalle sopimuksen nojalla. Nämä ratkaisut eroavat toisistaan sekä periaatteessa että yksityiskohtien, kuten niiden tekijöiden ja oikeuksien osalta, joihin lakiin perustuvaa siirtymissääntöä sovelletaan. On vielä syytä todeta, että elokuvien hyödyntämiselle ja levitykselle on ominaista kansainvälisyys, minkä vuoksi oikeuksien sopimusperusteisella siirtymisellä on aina ollut tärkeä merkitys.\nEnnen direktiivin 92/100/ETY antamista Irlanti, Luxemburg ja Yhdistynyt kuningaskunta myönsivät elokuvateoksen tai audiovisuaalisen teoksen alkuperäiset omistusoikeudet ensisijassa ja ainoastaan teoksen tuottajalle. Kaikki muut jäsenvaltiot pitivät - eräin työntekijäasemassa olevia tekijöitä koskevin poikkeuksin - elokuvan pääohjaajaa yhtenä sen tekijöistä. Nämä kaksi kantaa lähenivät kuitenkin toisiaan siitä syystä, että eräissä jäsenvaltioissa oli käytössä hyödyntämisoikeuksien sopimukseen perustuva siirto-olettama ja toisissa jäsenvaltioissa cessio legis -ratkaisut (lakiin perustuva saamisoikeuden siirtyminen) elokuvatuottajien eduksi.\nTekijään liittyviä kysymyksiä käsiteltiin yhteisön tasolla ensimmäisen kerran Euroopan komission vihreässä kirjassa tekijänoikeudesta ja teknologian haasteesta , jossa oli aiheena laittoman valmistuksen tehokas torjunta. Tässä vihreässä kirjassa komissio totesi, että elokuvia ja videotallenteita suojataan ilmeisesti kaikkialla elokuvateoksina tai audiovisuaalisina teoksina, mutta kysymys siitä, kenellä on yksinoikeudet tai kenen oletetaan voivan käyttää taloudellisia oikeuksia kaikkien niiden puolesta, jotka osallistuivat teoksen luomiseen, on ratkaistu eri tavoin eri oikeusjärjestelmissä. Komissio havaitsi myös, että käytännössä niissäkin valtioissa, joissa tuottajille ei myönnetä oikeuksia automaattisesti, on usein päästy sopimusratkaisuihin, joilla laittoman valmistuksen torjumisessa tarvittavat oikeudet siirretään tuottajalle.\n KOM (88)172 lopullinen.\nKomission alkuperäisessä ehdotuksessa direktiiviksi vuokraus- ja lainausoikeudesta ja tietyistä tekijänoikeuteen liittyvistä oikeuksista  ei pyritty yhdenmukaistamaan elokuvateosten tekijäkäsitettä. Ajatus siitä, että varmistetaan direktiivin tarkoitus tunnustaa ainakin elokuvan pääohjaaja sen tekijäksi, syntyi Euroopan parlamentin kulttuurivaliokunnassa, joka ehdotti paljolti tämänsuuntaista tarkistusta. Tarkistus hylättiin direktiiviehdotuksen käsittelystä vastaavassa lakiasiain valiokunnassa, mutta hyväksyttiin lopulta enemmistöäänin täysistunnossa. Komissio sisällytti tarkistuksen muutettuun ehdotukseensa . Direktiivin 2 artiklan uusi 2 kohta aiheutti kiivasta väittelyä neuvostossa. Lopulta saavutettiin kompromissi, kun 13 artiklan 4 ja 5 kohdassa myönnettiin poikkeus kyseisen säännöksen ajallisesta soveltamisesta. Elokuvien kiistelty tekijäkysymys antoi lisäksi aiheen edellä mainitulle ja tämän kertomuksen pohjana olevalle yhteiselle julkilausumalle.\n KOM (90)586 lopullinen.\n KOM (92)159 lopullinen.\nEuroopan parlamentin aloitteesta elokuvateoksen ja audiovisuaalisen teoksen tekijää koskeva säännös sisällytettiin direktiivin 92/100/ETY osalta saavutettua kompromissia mukaillen myös tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta annettuun direktiiviin 93/83/ETY . Euroopan parlamentti ehdotti vielä pitemmälle meneviä tarkistuksia tekijänoikeuden ja tiettyjen lähioikeuksien suojan voimassaoloajan yhdenmukaistamisesta annettuun direktiiviin 93/98/ETY . Toimielinten lopulta hyväksymässä ratkaisussa pyrittiin antamaan yleisempi merkitys direktiivien 92/100/ETY ja 93/83/ETY kompromissin soveltamiselle.\n Direktiivi 93/83/ETY, 27.9.1993, EYVL L 248, 6.10.1993, s. 15, ks. 1 artiklan 5 kohta.\n Direktiivi 93/98/ETY, 29.10.1993, EYVL L 290, 24.11.1993, s. 9, ks. 2 artiklan 1 kohta.\nVuokraus- ja lainausoikeuksista sekä tietyistä tekijänoikeuden lähioikeuksista annetun direktiivin 2 artiklan 2 kohdan mukaan elokuvateoksen tai audiovisuaalisen teoksen pääohjaajaa pidetään tässä direktiivissä sen tekijänä tai yhtenä sen tekijöistä. Jäsenvaltiot voivat säätää, että muita henkilöitä on pidettävä tekijäkumppaneina.\nKuten edellä jo todettiin, kansallisen lainsäädännön käytännölliset ja taloudelliset painotukset johtivat oikeuksien keskittämiseen tuottajalle, jonka katsottiin parhaiten selviytyvän teoksen taloudelliseen hyödyntämiseen liittyvästä haasteesta. Jäsenvaltioissa oli käytössä erilaisia menetelmiä. Joko oikeuksien omistus liitettiin alunperin elokuvan tuottajaan tai hyödyntämisoikeudet siirrettiin luonnollisilta henkilöiltä, jotka osallistuivat teoksen luomiseen (useimmissa järjestelmissä "tekijöiksi" katsotut), tuottajalle lakiin perustuvin siirtosäännöin. Kyseisillä säännöillä saavutetaan sama tulos kuin niillä, joilla elokuvan tuottajat tunnustetaan alunperin tekijöiksi, koska alkuperäinen tai myöhempi oikeuksien omistus liitetään niissä muihin kuin kyseisen teoksen luoneisiin henkilöihin.\nDirektiivissä oli siis myös käsiteltävä lakiin perustuvaa oikeuksien siirtymistä. Direktiivin 2 artiklan 6 kohdan mukaisesti, jossa viitataan saman artiklan 5 kohtaan, jäsenvaltiot voivat säätää, että tekijän oletetaan luovuttaneen vuokrausoikeutensa elokuvan tuottajalle, ellei sopimusehdoista muuta johdu, silloin kun tekijä solmii elokuvan tuottamista koskevan sopimuksen tuottajan kanssa, joko yksin tai yhdessä muiden tekijöiden kanssa. Tässä oletussäännön käyttömahdollisuudessa on huomioitava direktiivin 4 artikla, jossa todetaan, että vuokrausoikeutensa luovuttanut tekijä säilyttää luovuttamattoman oikeutensa korvaukseen.\nDirektiivin säännöksillä ei yhdenmukaisteta elokuvateoksen tai audiovisuaalisen teoksen tekijäkäsitettä kaikilta osin, sillä "tekijä" -määritelmä rajataan "tämän direktiivin" tarkoitukseen, mikä merkitsee tekijöiden kannalta ainoastaan vuokraus- ja lainausoikeuden yhdenmukaistamista. "Tekijä" -määritelmä selittää näin ollen ainoastaan sen, kenelle vuokraus- ja lainausoikeudet alunperin kuuluvat. Oikeuksien siirtymisen osalta direktiivin 2 artiklan 6 kohta antaa mahdollisuuden olettaa vuokrausoikeuden luovutuksen toteutuneen, mutta se ei sovellu tilanteeseen, jossa vuokrausoikeus kuuluu lain mukaan alunperin jollekulle muulle kuin tekijälle. Jäsenvaltioiden ei ole kuitenkaan pakko soveltaa 2 artiklan 2 kohdan ja 6 kohdan sääntöjä muihin oikeuksiin kuin vuokraus- ja lainausoikeuksiin.\nTiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta annetun direktiivin mukaan jäsenvaltioiden on säädettävä tekijän yksinoikeudesta antaa lupa tekijänoikeuksilla suojattujen teosten satelliittivälitykseen yleisölle. Direktiivin 1 artiklan 5 kohtaan omaksuttiin direktiivin 92/100/ETY tarkoitukseen muotoiltu 2 artiklan 2 kohdan kompromissi. Näin elokuvateosten tai audiovisuaalisten teosten tekijäkäsitteen osittainen yhdenmukaistaminen ulotettiin koskemaan paitsi vuokraus- ja lainausoikeuksia myös satelliittivälitystä yleisölle.\nDirektiivi ei sisällä satelliittivälitteisten yleisölähetysoikeuksien osalta sellaisia nimenomaisia säännöksiä kuin direktiivin 92/100/ETY 2 artiklan 5 ja 6 kohdan sisältämät säännökset vuokrausoikeuden luovutusolettamasta.\nTekijänoikeuden ja tiettyjen lähioikeuksien suojan voimassaoloajan yhdenmukaistamisesta annetun direktiivin 2 artiklan 1 kohdassa säädetään ensimmäisen kerran yleisesti, että elokuvateoksen tai audiovisuaalisen teoksen pääohjaajaa pidetään sen tekijänä tai yhtenä sen tekijöistä (toisin sanoen rajaamatta mainittua määritelmää ilmaisulla "tässä direktiivissä").\nDirektiivin 93/98/ETY johdanto-osan 4 kappaleessa säädetään hyödyntämisoikeuksien luovutusolettamaa koskevien sääntöjen hyväksyttävyyden osalta, että tämän direktiivin säännökset eivät rajoita Bernin yleissopimuksen 14 a artiklan 2 kohdan b, c ja d alakohdan sekä 3 kohdan soveltamista jäsenvaltioissa, mikä jättää sopimuspuolille periaatteessa jonkin verran pelivaraa, kuten edellä todettiin.\nDirektiivin 93/98/ETY 2 artiklan 2 kohdassa säädetään lisäksi sama lähtökohta suojan voimassaoloajan laskemiselle koko yhteisön alueella. Kun 1 artiklan 2 kohdassa mainittu teosten yhteistä tekijänoikeutta koskeva yleissääntö perustuu kansallisiin määräyksiin eikä siten olisi varmistanut riittävää yhdenmukaisuutta elokuvateosten tai audiovisuaalisten teosten kannalta, 2 artiklan 2 kohdassa säädetään, että elokuvateoksen tai audiovisuaalisen teoksen suojan voimassaoloaika päättyy 70 vuoden kuluttua seuraavista henkilöistä viimeisenä elossa olleen kuolemasta, riippumatta siitä, onko nämä henkilöt nimetty tekijäkumppaneiksi: pääohjaaja, käsikirjoittaja, vuoropuhelun kirjoittaja ja nimenomaan kyseistä elokuvateosta tai audiovisuaalista teosta varten luodun musiikin säveltäjä. Tämä säännös tarkoittaa, että jäsenvaltioiden on suoja-aikaa laskiessaan otettava huomioon ainoastaan direktiivissä mainitut osallistujat huolimatta siitä, kenelle elokuvan tekijänoikeudet saattaisivat kuulua kansallisella tasolla.\nDirektiivillä 93/98/ETY on konsolidoitu direktiivien 92/100/ETY ja 93/83/ETY säännökset mieltämällä elokuvateos tai audiovisuaalinen teos yhteisteokseksi, jonka yhtenä tekijänä pidettävä pääohjaaja nauttii vastaavaa tekijänoikeussuojaa. Tätä tekijäkäsitteen osittaista yhdenmukaistamista rajasi jonkin verran se, että ennen tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa annetun direktiivin 2001/29/EY  (jolla otetaan käyttöön yhdenmukaistettu oikeus valmistaa kappaleita, yhdenmukaistettu oikeus välittää yleisölle teoksia ja siihen sisältyvä oikeus saattaa aineisto yleisön saataviin sekä tekijöiden yhdenmukaistettu oikeus sallia tai kieltää teosten levitys) antamista vain joitakin elokuvan tekijöiden yksinoikeuksia oli yhdenmukaistettu yhteisön tasolla. Jälkimmäisessä direktiivissä ei säädetä yhdenmukaistettujen oikeuksien luovutusolettamasta, kun taas Bernin yleissopimuksen 14 a artiklan 2 ja 3 kohtaa voidaan pitää perusteena, jonka nojalla voidaan sallia toisistaan poikkeavat oikeuksien ensimmäistä omistusta ja oikeuksien luovutusolettamaa koskevat kansalliset määräykset myös tällä direktiivillä yhdenmukaistettujen oikeuksien suhteen.\n Direktiivi 2001/29/EY, 22.6.2001, EYVL L 167, 22.6.2001, s. 10.\nEräät jäsenvaltiot eivät pitäneet tarpeellisena antaa täytäntöönpanosäädöksiä, joilla velvoitettaisiin pitämään pääohjaajaa tekijänä, koska ne katsoivat lainsäädäntönsä jo täyttävän mainitun velvoitteen. Toisaalta silloin kun täytäntöönpanosäädöksiä tarvittiin, jäsenvaltiot hyväksyivät lakeja ilmeisen eri tahtiin huolimatta täytäntöönpanolle direktiivissä asetetusta määräajasta. Kaikki jäsenvaltiot ovat kuitenkin vähitellen joko muuttaneet lakejaan velvoitetta vastaaviksi tai ilmoittaneet, että laki oli säädetyn velvoitteen mukainen jo ennen direktiivin 92/100/ETY antamista.\nIrlannin ja Yhdistyneen kuningaskunnan laissa elokuvan tuottajaa pidetään edelleenkin elokuvateoksen tekijänä. Ennen direktiivin 92/100/ETY antamista tuottaja nautti mainituissa jäsenvaltioissa yksin tekijänoikeussuojaa. Tuottajaa pidettiin ja pidetään edelleenkin elokuvan luoneena henkilönä, koska hän vastaa elokuvanteon edellyttämistä järjestelyistä, erityisesti taloudellisessa mielessä. Irlanti ja Yhdistynyt kuningaskunta ovat sittemmin nimenomaan lisänneet pääohjaajan suojaan oikeutetuksi tekijäksi. Luxemburgissa on aivan sama tilanne. Tuottajaa ja pääohjaajaa pidetään tekijänoikeuden ensimmäisinä omistajina.\nEspanja, Italia ja Portugali määrittelevät täsmällisesti elokuvateoksen tai audiovisuaalisen teoksen tekijät liittämättä tekijän asemaa elokuvan tuottajaan. Tekijöiksi katsotaan ohjaaja, kirjallisten pohjateosten tekijät (teksti, käsikirjoitus, vuoropuhelut, sovitus) ja elokuvamusiikin tekijät. Näin ollen muita erikseen mainitsemattomia henkilöitä, jotka ovat antaneet luovan panoksensa elokuvan tekoon, ei pidetä tekijäkumppaneina, millä saavutetaan hyvä oikeusvarmuus. Kreikka antaa elokuvateoksen tai audiovisuaalisen teoksen tekijän aseman ainoastaan pääohjaajalle. Tekijöillä, jotka osallistuivat elokuvan luomiseen ja joiden panosta voidaan erikseen hyödyntää, on kuitenkin yleensä oikeudet omaan panokseensa.\nSaksassa, Itävallassa, Alankomaissa, Tanskassa, Suomessa, Ruotsissa, Belgiassa ja Ranskassa lain nykyinen sanamuoto ei anna tarkkaa vastausta kysymykseen, ketä on pidettävä teoksen tekijänä. Näissä maissa tekijän asema annetaan niille luonnollisille henkilöille, joiden luovuus myötävaikutti elokuvan henkiseen luomiseen.\nSaksa ja Itävalta antavat elokuvateoksen tai audiovisuaalisen teoksen tekijän aseman periaatteessa ainoastaan tekijöille, jotka osallistuivat elokuvan luomiseen ja joiden yksilöllistä luovaa panosta ei voi erikseen hyödyntää. Tämä koskee yleensä pääohjaajaa, mutta kuvaajaa, editoijaa, äänittäjää ja muita henkilöitä voidaan myös pitää elokuvan tekijöinä edellyttäen, että heidän osuutensa täyttävät kussakin yksittäisessä tapauksessa alkuperäisyyttä koskevat vaatimukset. Myös Alankomaat liittää tekijänoikeuden alkuperäisen omistuksen luonnollisiin henkilöihin, jotka ovat antaneet teokselle luovan panoksensa. Vallitsevan näkemyksen mukaan tämä pitää sisällään pääohjaajan.\nTanskassa, Suomessa ja Ruotsissa ei ole varsinaisesti määräystä, joka koskisi elokuvateoksen tai audiovisuaalisen teoksen tekijän määrittelyä. Ne liittävät tekijyyden tekijää koskevien yleissääntöjen nojalla henkilöihin, joiden luova panos on ratkaiseva koko teoksen syntymiselle, huolimatta siitä, voidaanko heidän yksilöllisiä osuuksiaan hyödyntää erikseen. Näihin henkilöihin luetaan tavallisesti ainakin pääohjaaja ja käsikirjoittaja. Muita henkilöitä, kuten elokuvamusiikin säveltäjiä, voidaan myös pitää teoksen tekijöinä edellyttäen, että heidän panoksensa täyttävät kussakin yksittäisessä tapauksessa alkuperäisyyttä koskevat vaatimukset ja että panoksilla on ratkaiseva merkitys koko teoksen syntymiselle.\nBelgia ja Ranska yhdistävät elokuvateoksen tai audiovisuaalisen teoksen tekijää koskevan yleissäännön luetteloon henkilöistä, joiden oletetaan täyttävän tekijälle asetetut vaatimukset. Ne liittävät tekijyyden henkilöihin, jotka osallistuivat elokuvan luomiseen ja joiden yksilölliset luovat panokset eivät ole erikseen hyödynnettävissä, sellaisten nimenomaan elokuvaa varten luotujen teosten tekijöihin, jotka ovat hyödynnettävissä elokuvasta erillisinä, ja olemassa olevien teosten tekijöihin. Elokuvan tekijäkumppaneiksi oletettujen henkilöiden luettelo on rajattu eikä kata avustavassa tai toissijaisasemassa olevia tekijöitä.\nKuten edellä kerrotusta ilmenee, tietyn elokuvateoksen tekijäjoukko voi olla sangen huomattava. Elokuvien hyödyntämiseen tähtäävien käytännön keinojen varmistamiseksi jäsenvaltiot voivatkin säätää määräyksiä siitä, miten elokuvateosten ja niiden pohjateosten oikeudet siirretään tuottajalle. Oikeuksien alkuperäisestä omistuksesta voidaan myös säätää työsuhteessa valmistettuja teoksia koskevilla määräyksillä. Määräykset vaihtelevat huomattavasti jäsenvaltioiden välillä sovelletun menetelmän (cessio legis, sopimuksiin perustuvat, kumottavissa olevat oletussäännöt, Bernin yleissopimuksen 14 a artiklan mukainen laillistettu tekijäolettama, työsuhteeseen perustuva oikeuksien siirtyminen) ja kattavuuden osalta.\nEsimerkiksi Itävallan ja Italian soveltama ratkaisu on cessio legis -ratkaisu, jonka mukaan alkuperäinen tekijänoikeus kuuluu elokuvan luoneille henkilöille, mutta tietyt taloudelliseen hyödyntämiseen liittyvät oikeudet siirtyvät elokuvan tuottajalle luomishetkellä lain vaikutuksesta. Belgia, Saksa, Kreikka, Espanja, Ranska, Luxemburg, Alankomaat, Portugali, Tanska, Suomi ja Ruotsi soveltavat kumottavissa olevaa oletussääntöä oikeuksien siirtymisestä. Olettama perustuu - olemassa olevien teosten osalta - audiovisuaalisen muuntamisen sallivaan sopimukseen ja itse elokuvan ja muiden pohjateosten osalta tekijöiden ja elokuvan tuottajien välisiin, elokuvan tuottamista koskeviin sopimuksiin. Näyttää siltä, että useimmissa lainsäädännöissä sopimus, jolla tekijä sitoutuu osallistumaan elokuvantekoon, riittää synnyttämään olettaman, jolloin ei tarvittaisi oikeuksien luovuttamista koskevia nimenomaisia sopimusmääräyksiä.\nIrlanti ja Yhdistynyt kuningaskunta mieltävät tuottajan elokuvan ensisijaiseksi tekijäksi. Näiden maiden kansallisessa laissa pääohjaaja tunnustetaan kuitenkin tekijäkumppaniksi. Kysymys siitä, miten tekijänoikeus jakaantuu tuottajan ja pääohjaajan kesken, näyttää ratkaistun sopimusvapauden piiriin kuuluvin osapuolten välisin järjestelyin. Irlannin ja Yhdistyneen kuningaskunnan säätämiä siirtomääräyksiä sovelletaan ainoastaan pohjateosten tekijöiden vuokrausoikeuksiin.\nOn kuitenkin korostettava, että eräät jäsenvaltiot säätävät myös, että kun työntekijä on valmistanut elokuvateoksen työsuhteensa aikana, hänen työnantajansa on tekijänoikeuksien ensimmäinen omistaja, ellei asiasta ole toisin sovittu. Tilanne on tämä ainakin Irlannissa, Yhdistyneessä kuningaskunnassa ja Alankomaissa. Nämä työsuhteen aikana valmistettuja teoksia koskevat säännöt näyttävät sulkevan pois pääohjaajan oikeudet teokseen, mikäli pääohjaaja on työntekijäasemassa. Komissio aikoo tutkia, miten työntekijöiden omistajuutta koskevat säännöt vastaavat direktiivin pakottavia säännöksiä elokuvateoksen tai audiovisuaalisen teoksen tekijyydestä ja luovuttamattomasta oikeudesta korvaukseen.\nJäsenvaltioiden laissa soveltamisalaa koskevat kysymykset on ratkaistu eri tavoin. Tarkemmin sanottuna Belgia, Saksa, Kreikka, Italia, Luxemburg, Alankomaat, Portugali ja Itävalta näyttävät rajaavan oikeuksien siirtymistä koskevat sääntönsä - enemmän tai vähemmän selkeästi - audiovisuaalisiin hyödyntämismuotoihin ja sulkevan siten siirtosäännösten soveltamisalan ulkopuolelle muut kuin audiovisuaaliset kaupallisoikeudet ja muut johdetut oikeudet, teatteriesitysoikeudet ja graafiset paino-oikeudet. Espanja ja Ranska sulkevat selkeästi teatteriesitysoikeudet ja graafiset paino-oikeudet siirtosääntöjensä soveltamisalan ulkopuolelle. Tanska, Ruotsi ja Suomi ovat säätäneet oletussäännöstä, jonka nojalla tarpeelliset hyödyntämisoikeudet siirtyvät tuottajalle.\nUseista sisältöeroista huolimatta oikeuksien siirtymistä koskevilla lain oletussäännöillä näyttää olevan yksi yhteinen piirre. Ne kattavat yleensä melkein kaikki, jotka ovat panoksellaan myötävaikuttaneet elokuvateoksen tai audiovisuaalisen teoksen syntymiseen, lukuun ottamatta musiikkiteosten tekijöitä. Musiikkiteosten tekijöiden jättämistä oletussääntöjen ulkopuolelle voidaan selittää sillä, että musiikkialan esitysoikeuksia hallinnoidaan kansainvälisesti vakiintuneen yhteisvalvontajärjestelmän avulla.\nKäsitys siitä, että audiovisuaalisen tai elokuvateoksen pääohjaajaa on pidettävä tekijänä tai yhtenä teoksen tekijöistä, muodostui hyväksyttäessä direktiivi 92/100/EY. Tämä on selvästi vahvistanut pääohjaajan asemaa sitä mukaa kuin jäsenvaltiot ovat muuttaneet lainsäädäntöään direktiivin mukaiseksi. Sopimusjärjestelyjen merkitys uuden säännön vaikutusten tasapainottajana on samanaikaisesti kasvanut. Elokuvan tuotantoa koskevia sopimuksia on mukautettu muutetun lainsäädännön huomioon ottamiseksi ja uuden perustan rakentamiseksi elokuvien hyödyntämistä varten. Toisin kuin ennen direktiivin 92/100/EY antamista pelättiin, yhdenmukaistaminen ei ole aiheuttanut käytännön vaikeuksia.\nTekijäkäsitteen osittaisen yhdenmukaistamisen vaikutusta rajoitti hieman se, että ennen tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa annetun direktiivin 2001/29/EY hyväksymistä oli yhteisön tasolla yhdenmukaistettu vain eräitä elokuvan tekijöiden yksinoikeuksia. Tästä huolimatta ne jäsenvaltiot (Irlanti, Luxemburg ja Yhdistynyt kuningaskunta), joiden oli muutettava lainsäädäntöään, antoivat pääohjaajille kaikki tekijänoikeudet, ei siis ainoastaan vuokraus- ja lainausoikeuksia tai oikeuksia satelliittivälitykseen yleisölle.\nLopuksi on korostettava, että elokuvateosten tekijäkäsitteen yhdenmukaistamiseksi Euroopan tasolla toteutetut eri vaiheet eivät ole täysin muuttaneet perustilannetta. Yksityiskohdissa on vielä eroja sen suhteen, ketä elokuvan tekoon osallistuneiden henkilöiden joukosta pidetään sen tekijänä.\nVaikka direktiiveissä säädetään, että audiovisuaalisen teoksen pääohjaajalle olisi annettava tekijän asema, niissä ei velvoiteta muihin audiovisuaalisten teosten tekijyyttä koskeviin muutoksiin. Direktiiveihin sisältyvillä oikeuksien luovutusolettamaa koskevilla säännöillä on hyvin kapea soveltamisala. Eri jäsenvaltioiden välillä on edelleen eroja sen suhteen, ketä voidaan pitää tekijänä tai elokuvaoikeuksien ensimmäisenä omistajana. Huomattavista eroista ei kuitenkaan näytä olevan suurtakaan haittaa käytännössä. Audiovisuaalisten teosten oikeuksia koskevat erilaiset kansalliset omistusratkaisut hoidettiin sopimusratkaisuin eivätkä ne näytä luoneen kaupan esteitä, jotka haittaisivat oikeuksien tehokasta hyödyntämistä eri jäsenvaltioissa.\nSopimusvapautta ei voi käyttää rajattomasti keinona ratkaista toisistaan poikkeavien tekijänoikeussäädösten aiheuttamia ongelmia. Perinteisesti tekijänoikeutta koskevan kansallisen sopimusoikeuden tekijöiden etua suojaavat pakottavat määräykset eroavat käyttäjien etua suojaavista määräyksistä, minkä tarkoituksena on useimmissa tapauksissa suojata heikompaa sopijapuolta. Näillä sopimusvapautta rajoittavilla määräyksillä voi olla vaikutusta tuottajien kykyyn hankkia elokuvien kansainväliseen hyödyntämiseen tarvittavat oikeudet. On mahdollista, että kyseiset kansalliset määräykset voivat johtaa vaikeuksiin sisämarkkinoilla, ellei niitä yhdenmukaisteta. Mikäli sopimusjärjestelyt pysyvät ensisijaisena keinona hyödyntää elokuvateoksia ja audiovisuaalisia teoksia sisämarkkinoilla, tekijänoikeussopimuksia koskevien kansallisten määräysten on oltava jatkuvan tarkastelun kohteena.\nKysymys tekijyydestä liittyy läheisesti oikeuksien hallintaa koskevaan kysymykseen, ja se ansaitseekin lisätarkastelua tekijänoikeudesta ja lähioikeuksista tietoyhteiskunnassa vuonna 1996 annetun komission tiedonannon  seurannassa.\n KOM (96)568 lopullinen, 20.11.1996.\nMainitussa tiedonannossa komissio sitoutui jatkamaan oikeuksien hallintaa koskevan kysymyksen tarkastelua markkinakehityksen ja erityisesti tietoyhteiskunnan kannalta. Euroopan komission heinäkuussa 2000 Strasbourgissa järjestämän henkisen omaisuuden hallintaa ja laillistettua käyttöä koskevan kansainvälisen konferenssin tulokset vahvistivat, että markkinat mukauttavat jatkuvana prosessina lupajärjestelmiä uuden toimintaympäristön tarpeisiin. Henkisen omaisuuden hyödyntämistä koskevien sopimusoikeudellisten näkökohtien tarkastelu on siis edelleen tärkeä tehtävä. Tulevat analyysit, jotka koskevat oikeuksien hallintaa Euroopassa, on keskitettävä yhteisvalvontaa koskevien kysymysten ohella tekijän- ja lähioikeuksien erilaisiin käyttömuotoihin, tekijänoikeutta säätelevään sopimusoikeuteen ja niiden rajoitusten mahdollisiin vaikutuksiin, joita ei ole yhdenmukaistettu ja jotka on asetettu tekijänoikeuteen perustuvien tavaroiden ja palvelujen liikkuvuutta sisämarkkinoilla säätelevälle sopimusvapaudelle, mutta myös oikeuksien omistussääntöihin ja merkitykseen, joka niillä on oikeuksien luovutukselle ja tavaroiden sekä palvelujen jakelulle.\nYksi tietoyhteiskunnan aikaansaannos on suojattujen teosten ja palvelujen lisääntynyt rajatylittävä hyödyntäminen, mihin liittyen komissio on ryhtynyt tutkimaan yksityiskohdittain henkistä omaisuutta koskeviin sopimuksiin jäsenvaltioissa sovellettavia ehtoja. Tutkimuksen tarkoituksena on arvioida kansallisen lain erojen mahdollista vaikutusta sisämarkkinoihin. Tutkimuksen olisi katettava myös direktiivin 92/100/ETY 4 artiklassa säännellyn luovuttamattoman korvauksen saamisoikeuden hallinnasta annetut erilaiset kansalliset säännöt.\nElokuvien hyödyntämistä varten saadut oikeudet voidaan sopimusjärjestelyin keskittää elokuvan tuottajille tavalla, joka vastaa tekijän- ja lähioikeuksien perusperiaatteita. Mainittuja järjestelyjä voidaan siten käyttää elokuvateosten ja audiovisuaalisten teosten tehokkaana levityskeinona sisämarkkinoilla.\nKuten tämä kertomus osoittaa, tekijäkäsitteen osittainen yhdenmukaistaminen on vahvistanut elokuvateoksen tai audiovisuaalisen teoksen pääohjaajan asemaa yhtenä elokuvan tekijöistä. Yhteisön säädökset eivät ole kuitenkaan johtaneet mainittuihin teoksiin liittyvien oikeuksien ensimmäisen omistuksen täydelliseen yhdenmukaistamiseen.\nToisin kuin ennen direktiivin 92/100/ETY antamista pelättiin, ei ole näyttöä siitä, että alkuperäisen tekijyyden liittämisestä elokuvan pääohjaajaan olisi aiheutunut vaikeuksia elokuvien hyödyntämiselle tai levitykselle tai teosten laittoman valmistuksen ja muun luvattoman käytön tehokkaalle torjumiselle. Vaikka direktiivin hyväksymisen aikoihin väitettiin, että mainittu säännös johtaisi lisääntyviin hankaluuksiin oikeuksien hallinnoinnissa, asianmukaiset hyödyntämisoikeudet siirtyvät käytännössä tuottajalle lain vaikutuksesta tai sopimusjärjestelyin. Tuottajan ja muiden oikeudenhaltijoiden väliset suhteet määritellään sopimusvapauden rajoissa elokuvan tuottamista koskevissa sopimuksissa. Myös jäsenvaltioiden lainsäädännön eroista mahdollisesti johtuvia vaikeuksia tasoitetaan sopimusjärjestelyin.\nEfficient administration of rights in the cinematographic and audiovisual works has become more and more complex as the exploitation channels of such works multiply together with the development of information technologies. For the purpose of maintaining the status of contractual arrangements as a proper tool for the efficient distribution and exploitation of cinematographic and audiovisual works in the Internal Market, these contractual arrangements and conditions that apply to them under national law have to be subject to continued scrutiny. The Commission will continue to study the issue of first ownership of rights and transfer of rights together with the examination of issues relating to the management of rights in general and analyse further developments in these fields. Elokuvateosten ja audiovisuaalisten teosten tehokas hallinnointi on tullut yhä monimutkaisemmaksi, kun mainittujen teosten hyödyntämiskanavien lukumäärä moninkertaistuu tietotekniikan kehittyessä. Jotta sopimusjärjestelyjen asema voitaisiin säilyttää sopivana ja tehokkaana elokuvateosten ja audiovisuaalisten teosten levitys- ja hyödyntämiskeinona sisämarkkinoilla, sopimusjärjestelyjen ja -ehtojen, joita niihin sovelletaan kansallisen lain mukaisesti, on oltava jatkuvan tarkastelun kohteena. Komissio jatkaa oikeuksien ensimmäistä omistusta ja oikeuksien siirtymiskysymyksen tutkimista ja niiden aiheiden tarkastelua, jotka liittyvät yleensä oikeuksien hallintaan, sekä näiden alojen tulevan kehityksen analysointia. Top


Tuotepäällikkö, erikoissairaanhoidon tuotteet | Oikotie Työpaikat\nSairaalapalvelujen palveluryhmä / Rauhaniemen kuntoutusosasto Apulaisosastonhoitaja / Rauhaniemen kuntoutusosasto\nHelsingin Kaupunki Lähihoitaja, kotihoito (4 jobb)\nHelsingin Kaupunki Lähihoitaja, kotihoito (4 tehtävää)\nHaluatko päästä vastaamaan erikoissairaanhoidon tuotevalikoimasta myynnin- ja asiakkuushallinnan tehtävissä? Löytyykö sinulta sairaanhoidollinen koulutustausta ja alan työkokemusta. Tämä voi olla sinun mahdollisuutesi asiakkaamme Mekalasi Oy:n vahvassa kasvussa olevassa organisaatiossa!\nEtsimme nyt Mekalasi Oy:lle uusia ammattilaisia TUOTEPÄÄLLIKÖN tehtäviin vastaamaan erikoissairaanhoidon tuotevalikoimasta, niiden myyntitehtävistä sekä asiakkuuksien ja päämiesyhteyksien hallinnasta.\nTuotepäällikkönä suunnittelet viikoittaiset aktiviteetit ja teet niiden mukaisesti asiakastyötä, tapaat hankintaorganisaatioiden edustajia sekä terveydenhuollon ammattihenkilöstöä. Tuotepäällikkönä seuraat vastuualueesi tunnuslukuja ja tavoitteita sekä vastaat asiakkuus-, päämies- ja myyntiprosessien hoitamisesta erikoissairaanhoidon liiketoiminta-alueella. Toimit tuotealueesi asiantuntijana.\nSinulla on aikaisempaa kokemusta erikoissairaanhoidon tehtävistä. Taustasi voit olla esimerkiksi sairaanhoitaja, röntgenhoitaja tai terveydenhuoltoalan myynnin osaaja. Erityisesti käytännön osaaminen kardiologiasta, radiologiasta, kirurgiasta tai gynekologiasta luetaan eduksi. Tärkeää on kykysi toimia terveydenhuollon parissa, joten terveydenhuollon prosessien tuntemus sekä tuoteosaaminen on erittäin tervetullutta.\nTehtävässä vastaat kansainvälisistä ja kotimaisista päämiessuhteista sekä julkisten hankintojen tarjousprosesseista. Lisäksi tehtäviisi kuuluu tuotteiden käyttökouluttaminen.\nToimit luontevasti kansainvälisessä toimintaympäristössä ja innostut tuotevalikoiman kehittämisestä. Olet itseohjautuva sekä priorisointikykyinen. Työn kannalta englannin kielitaito on välttämätön. Lisäksi tehtävä edellyttää matkustusvalmiutta.\nTarjoamme Sinulle haastavan ja itsenäisen tehtävän kasvavassa ja kehittyvässä organisaatiossa. Saat tehtävään ja tuotteisiin perusteellisen koulutuksen sekä osaavien kollegoiden jatkuvan tuen.\nLisätietoja tehtävästä ja rekrytointiprosessista antaa mielellään Barona myynnin ja kaupan toimialan rekrytointipäällikkö Heikki Inhala. Otahan yhteyttä ja jutellaan lisää!\nVuonna 1952 perustettu Mekalasi Oy on terveydenhuoltoalan tarvikkeiden myynti- ja markkinointiyritys, joka on täysin kotimaisessa omistuksessa. Omistajamme on perheyritys SAXO Oy. Konserniin kuuluu lisäksi Mekalasin sisaryhtiö Plastone Oy, muovituotteiden sopimusvalmistaja, jonka tuotantolaitokset sijaitsevat Nurmijärvellä ja Virossa. SAXO-konserni työllistää yhteensä 260 henkilöä. Konsernin liikevaihto on noin 40 miljoonaa euroa. Mekalasin talous on vankalla pohjalla ja yritys on saanut puolueettomalta luottoluokittajalta jo yli 10 vuoden ajan parhaan mahdollisen arvioinnin (Suomen Asiakastieto Oy). Yrityksenä olemme saaneet asiakkailtamme erityistä kiitosta joustavuudesta sekä nopeasta ja ystävällisestä palvelustamme. Tavoitteenamme onkin olla asiakkaillemme kokonaistaloudellisesti kannattava ja turvallinen yhteistyökumppani. Olemme dynaamisesti eteenpäin menevä yritys ja tarjoamme asiakkaillemme kattavan valikoiman laboratorion ja sairaanhoidon tuotteita. Uusina tuoteryhminä yrityksessä ovat mm. painehaavatuotteet, pienapuvälineet ja hoitosängyt. Asiakaskuntaamme kuuluu julkisen ja yksityisen terveydenhuollon yksiköitä aina kokonaisista sairaanhoitopiireistä pieniin terveyskeskuksiin ja lääkäriasemiin. Toimistomme sijaitsee Helsingin Pitäjänmäessä. Tutustu meihin www.mekalasi.fi\nMedia Avenue Etämyyjä\nLogisTila Oy LKV Asiakkuuspäällikkö\nKumera Corporation GENERAL MANAGER


Vespa on pieni, vikkelä ja suriseva ampiainen - Tasty Travelissimo\nVespa on myös pieni, vikkelä ja suriseva kaksipyöräinen ajoneuvo sekä ravintola Helsingin Esplanadilla. Me koimme tällä kertaa vain jälkimmäisen näistä vespoista. Skootteri voisi olla myös ihan jees, mutta niistä ampiaisista (vespa on siis italiaa ja tarkoittaa ampiaista) en niinkään välittäisi. Mitä ihmeen tappajaherhiläisiä muuten Suomeen on ajautunut? Olen nähnyt jo useamman kerran sellaisen kammottavan kovaa ääntä pitävän jättiampiaisen, joka on normimehiläistä varmaan ainakin kolme kertaa isompi ja pörrää pään ympärillä kuin paarma. Ikävä kyllä olen ollut jokaisella kerralla hevosen selässä, joten en ole voinut huutaa, huitoa ja juosta tappajaherhiläistä pakoon vaikka olisin halunnut. Vielä toistaiseksi ne eivät ole käyneet kimppuuni ja toivon todella, että ne ymmärtävät jättää minut rauhaan jatkossakin. Mokomatkin kammotukset.\nNojoo, ei mietitä enää tappajaherhiläisiä vaan mennään sinne Vespaan nauttimaan viiden ruokalajin yllätysmenu. En tiedä voiko vasta kahdesti toistunutta tapahtumaa kutsua perinteeksi, mutta veimme joka tapauksessa äitimme nyt jo toista kertaa yhteiselle synttäri-illalliselle. Viime vuonna olimme ihanassa Mange Sudissa ja nyt talsimme tosiaan portaat alas Vespan tunnelmalliseen Trattoriaan, jossa Henkka sai heti leikkimielistä satikutia tarjoilijamieheltä kurkittuaan tiskillä lojuvaa pöytävarauslistaa. Tarjoilija ohjasikin meidät nurkkaan häpeämään ja lupasi puhutella Henkkaa kahden kesken miestenhuoneessa. Miestarjoilija olikin koko illan ajan aivan loistava tapaus. Hän oli hauska, asiantunteva ja tuntui aidon kiinnostuneelta siitä, mitä mieltä olimme ruoasta. Naispuolinen tarjoilijamme taasen oli hyvin tavallinen, jopa huomaamaton, vaikka Henkan äiti pelästyikin häntä kerran. Tiedättekö, sellainen ihan perustarjoilija, joka on huomaamaton, hajuton ja mauton.\nMauttomia eivät kuitenkaan olleet alkuruoaksi tarjoillut kampasimpukat eivätkä myöskään leipäpalat, joiden pinnalle ripoteltu karkea suola nosti muutenkin maukkaan leivän ylimmälle tasolle. Herkullisella leivän palalla olikin hyvä kaapia jämät lautasilta kunnon italialaiseen tyyliin.\nSeuraavaa ruokalajia saimme odottaa jopa kohtuuttoman kauan, mutta muuten tarjoilu pelasi nopeasti. Eikä pieni odottelukaan haitannut, sillä siinähän se aika kului mukavasti hyvässä seurassa höpisten ja kuohuviiniä hörppien. Lopulta seuraava ruokalaji kannettiin pöytään ja sen kerrottiin olevan kylmää gazpachon tyylistä kurkkukeittoa makkaramurulla. Minusta makkaramuru oli niin ihana sana, että ristin Henkan heti makkaramuruksi ja lusikoin hänen tuliset kollegansa maukkaan keiton seassa suuhuni.\nPääruokana oli aivan uskomattoman mureaa lammasta sekä paistettua polentaa. Annos maistui hurjan hyvältä ja oli juuri sopivan kokoinen, jotta sen jaksoi syödä kokonaan.\nSeuraavaksi eteemme kannettiin ehkäpä koko illallisen kirkkain helmi: Juustolautanen. Tarjolla oli syvästi rakastamaani taleggiota sekä gorgonzolaa, joiden maut veivät meidät takaisin Riminin rantaravintolaan. Voi että kun tuli kova ikävä Italiaan. Niin kova että melkein sattuu. Juustojen kanssa tarjoiltu viikuna maistui uskomattoman hyvälle etenkin gorgonzolan kanssa ja tämä yhdistelmä oli oikeasti yksi parhaimpia makunautintoja pitkään aikaan.\nViimeiseksi saimme herkutella vielä suklaisella jälkkärillä, joka oli kyllä oikein maukasta (milloin suklaa muka ei olisi?), mutta annostemme silmiinpistävä erilaisuus hieman häiritsi. Tarjoilija kertoi annoksessa olevan keksimurua, mutta todellisuudessa sitä löytyi vain minun lautaseltani. Henkan, äidin ja anopin lautasilla muru oli korvattu jollakin hyvänmakuisella kastikkeella, eikä kummassakaan annosvariaatiossa ollut sinänsä mitään vikaa vaan päinvastoin, annokset olivat oikein maukkaita. Niiden erilaisuus vain hämmensi kovin, varsinkin kun emme saaneet siihen mitään selitystä. Emme kyllä kysyneetkään.\nTotesimme yhteistuumin Vespan olevan mukava perusravintola loistavalla sijainnilla. Vespaan uskaltaa viedä kaverin kuin kaverin, sillä listalta uskoisi löytyvän jokaiselle jotakin. Alakerran Trattoria on ihanan tunnelmallinen kiviseinineen ja hämyisine valoineen ja ainiin, vessafriikki kertoo, että myös vessa oli oikein suloinen. Etenkin seinillä komeilevat pikkuruiset taulut ja koristeena oleva iso purkillinen aurinkokuivattuja tomaatteja olivat mukavia pieniä yksityiskohtia. Ruoka ravintolassa oli oikein hyvää, mutta pitkähkö odotteluaika ennen toista ruokalajia sekä jälkiruokien erilaisuus laskivat hieman pisteitä.\ntiistai, heinäkuu 10, 2012 by Martina\nReply Huli/Meanwhile in Longfield.. tiistai, heinäkuu 10, 2012 at 23:27\nNoi alkupalat ja jälkkärit näyttää ihan siltä, että ne olisi jonkun paperin/pahvin päällä. 🙂\nJa makkaramuru on kyllä söde sana!\nReply Martina keskiviikko, heinäkuu 11, 2012 at 11:07\nNiin muuten näyttää! Oikeesti ne tarjoiltiin semmoselta ihanalta laattamaiselta kiveltä. Mä haluun semmoset meille kotiinkin.


Kofeiininsyöjän tunnustuksia | Liukkonen\n19.3.2011 / Liukkonen\naddiktio, addiktiokulttuuri, cold turkey, darjeeling, espresso, gyokuro, kofeiini, oolong, riippuvuus, tee, teekulttuuri\n← Ahdistava myötätunto\n3 kommenttia artikkeliin ”Kofeiininsyöjän tunnustuksia”\nAamukahviin olen addiktoitunut. Ilman sitä päivä lähtee tahmeasti käyntiin. Tällä hetkellä meillä tehdään keittiöremonttia, joten aamukahvioperaatio on vaivalloinen kun ei ole hellaa, mutta mitäpä en tekisi saadakseni huumettani.\nMinulla on kahvikulttuuri. Ja neljä kahvipannua mutta ei kahvinkeitintä. Paitsi kaksi rikkinäistä.\nAamukahvin keitän pannulla. Kaksi kuppia. En suodata kahvimasiinalla. Pannukahvissa on tunnelmaa ja tuoksua.\nPäivällä töissä on tarjolla suodatinkahvia, jota joskus juon, yleensä en. Se on pahaa ja kitkerää.\nMuu kahvinjuontini on aamukahvin lisäksi satunnaista mutta rituaalinomaista.\nKahvilassa juon cappuccinoa tai lattea.\nViikonloppuisin keitän kahvin pressopannulla kaikessa rauhassa, usein erikoiskahvista, suklaakahvia, tiramisukahvia tai muuta ihanuutta.\nKun poika tulee käymään keitän maitokahvia, siis espressoa (italialaisesta kahvista) ja kiehuvaa maitoa.\nJoskus kun on tahmea tai muuten vain kahvinhimoinen olo, keitän turkkilaista – tai itse asiassa bosnialais-slovenialaista – kahvia sellaisella pikkupikku turkkilaispannulla, jonka olen ostanut Sarajevosta. Pannun tarvitseman tuhkanhienoksi jauhetun kahvin ostan Hakaniemen hallin kahvimyymälästä. Ei liian tummaa paahtoa.\nKahvin litkiminen pitkin päivää vie maun koko hommasta. Tarkkaan valittu keittotapa ja keskittynyt kahvinjuonti maksimoi nautinnon.\nNeljä kahvipannua mutta ei kahvinkeitintä kuulostaa hyvältä. En ole tullut ajatelleeksi, että ihan vaan kahvinkin ympärille voi kehittyä näin monivivahteista elämää ja merkityksentäyteisiä rituaaleja. Nautinto pitää maksimoida.\nHätäisesti työpaikalla nautittu vaaleapaahtoinen kahvinkeittimellä keitetty litku ei vastaa käsitystäni kahvihetkestä. Kunnon maitokahvi joko kotona tai kahvilassa ja seurana kirja tai ystävä. Silloin kahvi on parasta.\nAinoa tee, johon voisin addiktoitua, on pu’er.


Laserkasetti tarvike HP 125A CLJ CP1210/CP1215/CP1217 cyan netistä Laserkasetti | ECO-toimistotarvikkeet verkkokauppa\nLaserkasetti tarvike HP 125A CLJ CP1210/CP1215/CP1217 cyan\nLaserkasetti tarvike HP 125A CLJ CP1210/CP1215/CP1217 cyan hinta 39€\nVärikasetti tarvike HP 125A CLJ CP1210/CP1215/CP1217 cyan laserkasetti sopii HP:n laadukkaisiin lasertulostimiin. HP tarvikekasetti on suurikapasiteettinen värikasetti, jolla on sama takuu kuin alkuperäisellä. Ecolta nyt edulliseen hintaan.\nLaserkasetti HP 125A CB541A on ekologinen tarvikekasetti / värikasetti HP tulostimeen. Taulukossa vasemmalla ovat HP tulostimet, joihin tämä tarvike-värikasetti sopii. CB541A laserkasetti on riittoisa, sen tulostuskapasiteetti on sama, kuin alkuperäisellä väripatruunalla, eli noin 1400 sivua viiden prosentin peitolla.\nKun haet ympäristöystävällistä laserpatruunaa, niin valinta on yksinkertainen. Tarvike HP värikasetti on ekologinen. Valitse kasetiksi tulostimeen HP CB541A edullinen laservärikasetti, joka varmistaa ekologisen ja taloudellisen tulostamisen työssä.\nVärikasetti 125A CB541A edullinen tarvikekasetti Hewlett-Packard tulostimeen\nLaserkasetti HP HP 125A verkkokaupastamme hintaan 39,00 €\nLaserkasetti tarvike HP 125A CLJ CP1210/CP1215/CP1217 cyan. Se on laadukas toimistotuote, jonka verkkokauppatilauksen toimitus perille kestää 1-2 päivää. Nopea kuljetuspalvelumme toimittaa tilauksen toimitusosoitteeseen klo 8 - 15 välillä. Helsinki, Turku, Tampere... siis minne tahansa Suomeen.\nToimitus rahtivapaasti yli 120 € tilauksille! Eco-toimistotarvikkeet on edullinen ja erinomainen tarvikkeiden ostopaikka toimistoon. Kotimainen verkkokauppamme on helposti käytettävä ja tuotteet toimitetaan nopeasti tarjoushintaan. Verkkokaupastamme tilaat tarvikkeet toimistoon helposti rekisteröitymättä! Ekologinen ja laadukas toimistotuotevalikoima on valmistettu kierrätys huomioiden ympäristöystävällisesti.\nLaserkasetti tarvike HP 125A CLJ CP1210/CP1215/CP1217 cyan on ympäristöystävällinen toimistotarvike. Tämä valmistaja tai tuote on saavuttanut seuraavat ympäristömerkit, ympäristötunnukset sekä laatusertifikaatit. Laatusertifikaatti takaa Array. Econ toimistotarvikkeet - valikoimaan on valittu runsaasti laatusertifioituja toimistotarvikkeita. Suosi ympäristöystävällisiä tuotteita!\nVerkkokaupassa on tilattavissa 6058 yrityskäyttöön ja toimistoon sopivaa tuotetta. Myynnissä useita samankaltaisia tuotteita joiden välinen vertailu kannattaa. Suosittelemme esimerkiksi 251246 Laserkasetti tarvike HP 05A LJ P2035/P2055 työpaikalle. Toimitamme tuhansia muitakin edullisia toimistotarvikkeita, joita suosittelemme myös kovaan ammattikäyttöön. Monilla asiakkaillamme on helppokäyttöisestä verkkokaupasta hyviä kokemuksia, joten he tilaavat ekologisesti kaiken toimistolle tarvittavan samasta paikasta. Nettitilauksissa nopea ja tehokas perilletoimitus. Turvallinen kotimainen nettikauppa, jossa halvalla paljon konttoritarvikkeita.\n5359743/CB541A Laserkasetti tarvike HP 125A edulliseen hintaan netistä\nVerkkokaupasta halvalla Laserkasetti tarvike HP 125A - EAN-koodi: 8717867878926


[Ohje] Lasikuitukeihään runkoputken tulppaus ja pehmustus - Sivu 2 - Sotahuuto\nTänään on Tiistai, 19.01.2021 06:12\nViesti Kirjoittaja Hellowenisti » Torstai, 21.08.2008 23:26\nGitoll kirjoitti: Tavallaan aiheeseen liittyen, keihään kärjestä on tullut vähän tunteita kuumentavia ajatuksia. En löydä säännöistä tai rakennusohjeista selkeää kieltoa tälle, mutta haluaisin hieman nostaa metakkaa keihään pistokärjestä ja sen vahinkoa tekevästä osasta. Viime Sotahuudon "keihäsnyrkit" nimittäin tappoivat väkeä heiluessaan sinne sun tänne laavapalloina. Puhun nyt tämän näköisistä laitteista, joissa ei oikeastaan ollut minkäänlaista pistävää osaa. Keihäs näytti jalkapallolta tikussa ja iskun tultua oli aivan mahdotonta tuliko isku nyt sitten pistona vai ei.\nKyseiset "keihäsnyrkit" ovat tosiaan Perkeleen keihäitä. Päädyimme tämänlaisiin keihäänkärkiin, koska ne oli todettu ehdottoman turvallisiksi. Kyseisiä keihäitä _käytettiin_ aivan normaali keihäiden tapaan pistäen Perkeleen toimesta. Parantelemme nykyisen mallin sulavampaan ja "vähemmän" turvalliseen malliin. Edellisissä olikin ongelmana se, etteivät mahtuneet pienistä koloista sisään. (kiitos ison kärjen)\nViesti Kirjoittaja C22 » Keskiviikko, 12.11.2008 00:37\nOstin etrasta noin 2 metriä 20mm lasikuitua enkä ymmärrä miten 3 metriä voi maksaa 20 € tai edes sinnepäin?\nMaksoin omasta pätkästäni 5 euroa Etrassa (ex-teollisuus etola)\nViesti Kirjoittaja Pahistonttu » Keskiviikko, 12.11.2008 10:04\nJoku teki virheen myydessään putken sinulle niin halvalla (väärä tuotekoodi tai jotain...), listahinta on korkeampi.\nEDIT. Etran tuoteluettelon mukaan ulkohalkaisijaltaan 20mm lasikuituputken hinta on 3.81€/m plus alv. Eli noin 5€ per metri, plus mahdolliset sahauskulut, Kolmen metrin pätkä nousee siis sinne 17 euron paikkeille, jos ostaa paikasta jossa tulee sahauskuluja.\nViesti Kirjoittaja C22 » Keskiviikko, 12.11.2008 12:48\nJep, mut se pätkä minkä opstin näytti semmoselta jämäpalalta, se saattoi vaikuttaa hintaan.\nViesti Kirjoittaja Pahistonttu » Keskiviikko, 12.11.2008 16:11\nAinakin herttoniemessä tavara myydään aina täysinä metreinä joten jämäpaloja ei ole. Selvisi, kun kyselin sellaisista metrin pätkistä, joita oli pystyssä yhdessä pahvilaatikossa. Toisaalta muualla saattaa olla toiset käytännöt, joskin 2m on varsin pitkä pätkä jämäpalaksi. Veikkaisinkin, että sinulle myytiin 1kpl putkia yhden metrin hinnalla ja pyöristettiin sitten tasaeuroiksi, ei olisi ensimmäinen kerta (veljeni rengaspanssarimateriaali ostettiin yhtenä rullana josta veloitettiin yhden kilon hinta).\nViesti Kirjoittaja frozen » Maanantai, 29.12.2008 11:48\nKetku kirjoitti: Olisiko mahdollista, että vastaisuudessa foorumille ei postattaisi järjetöntä määrää kuvia, vaikka ne ovatkin informatiivisiä. Sivun lataaminen kestää ylettömän paljon.\nKuin nopee netti sulla oikeen on..? Itselläni on jtn keski tasoa ja mulla tää latasi joissain sekunneissa -.-''\nSe on khyll paljon muksumpaa kattoo noi kuvat tosta suoraan, avaamatta niitä aina uuteen välilehteen ;D\nViesti Kirjoittaja Legoinsinööri » Keskiviikko, 01.04.2009 00:58\nNiin aktiivinen kuin tämäkin threadi on niin pitää yrittää\nOtin siis vihdoin kokeiluksi tehdä hyvin pitkälti kuvissa näkyvän keihään ja voin myös todeta että ihan simppeliltähän tuo näytti. Tottakai kun aloin katsomaan eteenpäin niin löytyi info että putkea ja solukumia saa Etrasta. Ei siinä mitään kun Vantaalla asuu niin lähin Etrahan on jo Suutarilassa, mutta ei ole ajopeliä käytössä ja paikka näyttää olevan vain arkipäivisin toimistoaikaan auki niin ei ihan noita 3 metrisiä putkia roudaa paikallisliikenteessä\nKysyisinkin onko mahdollisesti joku hankkimassa Vantaan alueella / lähistöllä noita putkia lähiaikoina (mielellään ennen pk-seudun mättöjä 3 viikon päästä) niin voisin tätä jollain tavalla hyödyntää kuljetuksen suhteen esim. saamalla putket edes vähän kätevämmälle sijainnille mahdollisesti toimistoaikojen ulkopuolelle?\nViesti Kirjoittaja Pahistonttu » Keskiviikko, 01.04.2009 02:01\nKannattanee ottaa yhteyttä Spartiates Hoplitain johtajaan Nightingaleen, käsittääkseni he ovat väsäämässä (tai ovat jo väsänneet, mene ja tiedä) huomattavan määrän lasikuitukeihäitä, ja saattaisit päästä mukaan heidän tilaukseensa.\nViesti Kirjoittaja Legoinsinööri » Keskiviikko, 01.04.2009 05:59\nnooh, sinne meni viestiä. Katellaan.\nViesti Kirjoittaja Legoinsinööri » Keskiviikko, 01.04.2009 20:15\nVilkaisin noita Etran sivuja ja löysin vaan Exel system 30 muoviputkea\nhttp://customer.canter.fi/Etra_new/inde ... =18747&p=0\nViesti Kirjoittaja Pahistonttu » Keskiviikko, 01.04.2009 22:27\nVoipi olla, että niillä on häikkää nettisysteemeissään.\nViesti Kirjoittaja PattiJalka » Keskiviikko, 01.04.2009 23:13\nNojaah, etpä sinä löydä K-raudan nettisivuilta jesariakaan, etkä viemäriputkeakaan, kyllä siellä kaikenlaista ohjetta likakaivon asennukseen löytyy, mutta tuo tuote luettelo tuntuu olevan noissa vähän heikko.\nViesti Kirjoittaja Legoinsinööri » Torstai, 02.04.2009 08:26\nNo niin minäkin ajattelin mutta edes verrattuna K-rautaan niin niillä on yleensä jotain suuntaa antavaa kuten minkä merkin tuotteita niillä on myynnissä kun Etralla näyttää olevan noissa näkyvissä suht hyvätkin tiedot. Kaipa tuo paikan päällä selviää, ei vaan tykkää turhaan raahautua tuonne\nViesti Kirjoittaja Legoinsinööri » Lauantai, 11.04.2009 21:00\nNoh nyt on kaikki muut paitsi solukumia, koska luulin sitä K-raudasta saavani ja ne osasi ainoastaan solumuovia/retkipatjaa tarjota. Osaako joku sanoa onko solukumille jotain paremmin perille menevää sanaa vai eikö sitä vain löydy K-raudasta?\nJos se on vaan nimellä solukumi ja ainoastaan haettavissa Etrasta niin sitten pitäisi saada joku vaihtoehtoinen tuke solukumin tilalle jos haluan ensi vkl pk-seudun harjoituksia varten saada parit keihäät valmiiksi, koska Etraan pääsen käymään vain vapaapäivinä. Ehdotuksia solukumin korvaamiseen otetaan vastaan.\nViesti Kirjoittaja Pahistonttu » Sunnuntai, 12.04.2009 15:05\nSolumuovin luulisi toimivan.\nViesti Kirjoittaja Legoinsinööri » Sunnuntai, 12.04.2009 20:06\nNo ajattelin että solukumia pitäisi olla nimenomaan sen takia että toi putki porautuu solumuovista läpi. Nooh teen pari tulppausta solumuovilla mahdollisimman pohjaan korkkia niin ettei löysty ainakaan jos se alkaa uppoomaan.\nViesti Kirjoittaja saloneju » Tiistai, 21.04.2009 10:32\n..mutta mitä ihmettä tehdään kuvissa 22-24? Onko toi joku varmistus tuolle pitkittäiselle teippaukselle? Pitäis alkaa vähän keihästä väkertämään.\nSaako tota Exel 20:sta normirautakaupoista? (Starkki, K-Rauta?)\nViesti Kirjoittaja Hanhap » Tiistai, 21.04.2009 11:20\nsaloneju kirjoitti: ..mutta mitä ihmettä tehdään kuvissa 22-24? Onko toi joku varmistus tuolle pitkittäiselle teippaukselle? Pitäis alkaa vähän keihästä väkertämään.\nSiinä laitetaan kaksipuolisesti teippiä että tuo climasnappi pysyisi paremmin kiinni\nViesti Kirjoittaja Gitoll » Sunnuntai, 26.04.2009 15:01\nEnsimmäisessä keihäässäni tuo climasnap lähti puolen vuoden edestakaisen heiluttelun jälkeen liikkumaan sen verran, että häiritsi. Lisäsin pari tuollaista kierrosta sisään ja johan loppui.\nAnnetut ohjeethan ovat hyvät, mutta suuntaa antavat. Jos ei löydy solukumia juuri jalassa olevien verkkareiden taskusta, voi tilalle tehdä muunkin viritelmän. Esimerkiksi koliko tukevasti teipattuna putken päähän estää kyllä aika tehokkaasti sen porautumisen läpi. Siihen vielä pullonkorkit, retkipatjat ym ja saadaan aikaiseksi ihan yhtä toimiva viritelmä. 5 sentin kolikko taitaapi olla tuollaiseen juuri passeli. Taitaa tulla vähän kalliimmaksi tulpata kolikoilla isompia putkia.\nViesti Kirjoittaja Legoinsinööri » Maanantai, 11.05.2009 13:11\nTuli myös mieleen että jos jotain hajonneita pyöränkumeja roikkuu nurkissa niin kai pari palaa sitäkin jotenkuten estäisi porautumista.\nViesti Kirjoittaja Hytti » Torstai, 14.05.2009 13:18\nKantsii pistää hyvät tulupat sinne ettei tule naamaan se runko.\nViesti Kirjoittaja Gitoll » Keskiviikko, 16.06.2010 09:34\nViime vuonna viime metreillä tuli ohje, jonka mukaan ainakin varsiaseet sai pehmustaa vain 150cm leveydeltä. Tämä saattoi koskea myös keihäitä - ei tarkkaa muistikuvaa, enkä löydä mitään mainintaa nykyisistä säännöistä. kuitenkaan tätä ohjetta ei taidettu missään vaiheessa kumota, eli vieläköhän se todella on voimassa?


Pietari | Suuressa mukana\nRukoilemme Pietarin metroräjähdyksessä 3.4.2017 surmansa saaneiden läheisten sekä tilanteen selkeytymisen puolesta. Kansanlähetyksen Pietarissa asuvat lähetystyöntekijät ovat turvassa. Piispa Aarre Kuukauppi …\nRukoilemme Pietarin metroräjähdyksessä 3.4.2017 surmansa saaneiden läheisten sekä tilanteen selkeytymisen puolesta. Kansanlähetyksen Pietarissa asuvat lähetystyöntekijät ovat turvassa.\nPiispa Aarre Kuukauppi on ilmaissut Inkerin kirkon, kaikkien työntekijöiden ja seurakuntalaisten puolesta surunvalittelut pommi-iskussa surmansa saaneiden omaisille ja läheisille:\n”Toivomme pikaista toipumista iskussa haavoittuneille ja loukkaantuneille. Auttakoon ja vahvistakoon meitä kaikkia tässä järkytyksessä ja surussa armollinen Jumalamme.”


Mielipidekirjoitus: Nuoret ja heidän käytöstapansa – Paikallislehti Joutseno\nMielipidekirjoitus: Nuoret ja heidän käytöstapansa\n12.2.2019 15:15 Antti Ikonen\nTänään haluan kirjoittaa aiheesta, joka on ollut mielessäni jonkin aikaa. Aihe koskettaa tämän kaupungin nuorisoa ja heidän kasvatustaan ja kurinpitoaan.\nOlen tässä viimeisen muutaman vuoden aikana havainnut, että osalla Joutsenon nuorisosta ei näytä olevan käytöstapoja lainkaan. Tämä näkyy yleensä heidän puheessaan, miten kirosanoja lentää joka toisen tai kolmannen sanan jälkeen.\nHuonot käytöstavat näkyvät valitettavasti myös heidän teoissaan, kun he liikkuvat kaupungilla.\nEsimerkkinä kerron yhdestä tapauksesta, joka tapahtui joskus vuoden 2016 aikaan kesällä, jolloin paikallinen nuoriso ahdisteli entisen naapurini poikaa, jolla on terveysongelmia, jotka näkyvät ulospäin. Tämä oli anteeksiantamatonta, että nämä kolme häirikköä ahdistelivat tätä henkilöä, koska hän oli erilainen.\nMissä ovat nuorison käytöstavat, ja miksi tähän ei puututa?\nSe nostaa esille kysymyksen: Missä ovat nuorison käytöstavat, ja miksi tähän ei puututa?\nKyse on vain pienestä murto-osasta. Luonnollisesti on nuorisoa, jotka ovat kohteliaita, mutta sitten löytyy se vähemmistö, joka ei välitä, miltä muista tuntuu ja jotka eivät mieti tekojensa seurauksia.\nHaluan antaa Joutsenossa asuville vanhemmille ystävällisen neuvon. Se on, että teidän pitää vanhempina tehdä lapsellenne selväksi heti lähtöruudusta, että muita ei saa kiusata ja ahdistella. Se on väärin ja riippuen uhrista se voi aiheuttaa henkiset arvet, joiden paranemiseen voi mennä pitkä aika, ja puhe voi olla vuosista.\nHyväksyisitkö sinä huoltajana ja vanhempana, että lapsesi käyttäytyy ilkeästi muita kohtaan? Ymmärrän kyllä, että he kaipaavat jännitystä elämään, mutta se pitää tehdä niin, että se ei aiheuta vahinkoa toiselle.\nKiusaaminen on iso ongelma Suomessa, koulussa ja niiden ulkopuolella. Valitettavasti se on johtanut myös itsemurhatapauksiin, koska kiusaaja ei ole ymmärtänyt lopettaa. Siihen pitää saada muutos.\nSen takia kurinpito on tärkeä osa kasvatusta, jotta he ymmärtävät, mikä on oikein ja väärin.\n← Kevytyrittäjyys on yksi keino työllistää itsensä tai hankkia lisätuloja — eläimiä palkkatyönsä ohella hoitava Katri Saajanaho valitsi laskutuspalvelun: ”Paperinpyöritys ei ole minun juttuni”\nKolumni: Vähemmän lunta, enemmän roskaa →


Kolmen tähden hotellit Cumbria (kreivikunta) | Hotels.com\nHotellit – Kolme tähteä – Cumbria (kreivikunta)\nKolmen tähden hotellit – Cumbria (kreivikunta)\nEtsi kolmen tähden hotelleja kohteessa Cumbria (kreivikunta)\nKolmen tähden hotellit Cumbria (kreivikunta)\nKolmen tähden hotellit kohteessa Cumbria (kreivikunta)\nKun kaipaat mukavaa hotellia edulliseen hintaan, kolmen tähden hotelli kohteessa Cumbria (kreivikunta) on loistava vaihtoehto.\n7212 kohteen Cumbria (kreivikunta) hotelliarvostelua auttavat sinua löytämään tarvitsemasi. Tutustu siis siihen, mitä muut käyttäjät maasta Suomi ovat hotelleista sanoneet. Voit myös katsoa kuvia ja lukea tarkempia kuvauksia.\nKun etsit halpaa kohteen Cumbria (kreivikunta) kolmen tähden hotellia Hotels.com-sivustosta, voit säästää rahaa matkajärjestelyissäsi. Kun kerrot meille matkustuspäiväsi, voit selata saatavilla olevia tarjouksia, ja hintatakuumme ansiosta voit luottaa siihen, että saat hotellivarauksen parhaaseen hintaan.\nNäytä kaikki kolmen tähden hotellit – Cumbria (kreivikunta)


No niin - SDP Naantali\nNiin maailma muuttuu ja nyt sitten kysytään jo, että näin vähän?\ntarkoitan nyt sitä, että hallituksen toimet ja niiden arvioisnti on ollut lähes yksiselitteisen kriittistä. AStubb on oma tarinansa, mutta myös vatuloinin, iteroinnin nimittäminen toheloinniksi kuluttaa Juha Sipilän pyhimys auraa. Keksustan ja Kokoomuksen kannatuksen ydin on kovaa kulutusta kestävää. Perussyynä lienee hallituksen selkeä porvarillinen linja, jolla on vankkaa kanantusta paremmissa piireissä ja heidän lieheittelijöissään.\nSDP joutuu piikkipaikalla uuteen asemaan. Hesarin pääkirjoituksen sävy Demarit odottavat vaaleja kuin lapsi joulua, antaa ennakkomakua tulevasta. Kirjoituksessa arvioidaan:\nTavallisesti puolue muuttuu varovaiseksi, kun kannatus on huipussaan: kun ei tee mitään, ei tee virheitäkään. Näin menetteli Sipilän johtama keskusta viime kevään vaalien alla. Nyt vaaleihin on sen verran pitkä aika, että aivan tekemättömäksi Sdp:n ei vielä kannata heittäytyä. Ennenaikaisten vaalien varaankaan ei oikein kannata laskea\nAntti Rinne näyttää sietävän tilanteen ihan kohtuullisesti.Hänen olemuksessaan on sellaista pehmolelu-lookia. Tässä suhteessa hän taitaa olla edeltäjiään pienempi riski. Näyttää myös siltä, että varjobudjetti oli kunnolla tehty, vaikka siitä puuttuivatkin uutuudet.


Idän lumo: Steamin uudet seksistandardit / Blogit / pelaaja.fi\n25.08.2019 // Kirjoittanut: Petteri Uusitalo\nJoulukuussa 2003 japanilainen pelistudio Nitroplus julkaisi pienimuotoisen visual novelin nimeltä The Song of Saya. Tiettävästi sitä ennakkomarkkinoitiin lehdissä ihan tavallisena yliopistoon sijoittuvana romanssipelinä ja irtiottona niistä rikossyndikaatti-, kyberpunk- ja demoninlahtausteoksista, joista studio tunnettiin.\nEnsimmäisten ostajien yllätys oli varmaan melkoinen. Kyseessä kun olikin tarina nuoresta miehestä nimeltä Fuminori, joka auto-onnettomuuden ja kokeellisen aivokirurgian jäljiltä näkee ja tuntee koko maailman groteskina helvettinä, joka koostuu kokonaan mätänevästä lihasta, sykkivistä elimistä ja verisuonista. Muut ihmiset taas hän kokee sanoinkuvaamattoman kuvottavina lonkerohirviöinä.\nSairaalassa itsemurhaa märehtiessään Fuminori tapaa eräänä yönä mystisen ja epämääräisen ikäisen tytön nimeltä Saya, jonka hän jostain syystä kokee kaikesta huolimatta ihmisenä.\nVuosien varrella The Song of Saya alkoi kerätä tasaisesti mutta varmasti kulttisuosiota myös lännessä, ja siitä huhuttiin jo kauan ennen kuin englanninkielinen fanikäännös valmistui vuonna 2009. (Itse kokeilin siihen tutustumista ensimmäisen kerran muistaakseni joskus 2006 tai niillä main.) Vielä nykyäänkin se on VNDB-sivuston käyttäjien parissa kolmanneksi suosituin teos, ohi sellaisten raskassarjalaisten kuin Steins;Gate, Clannad, Danganronpa, Ace Attorneyt tai Umineko.\nTarinan kynäili silloin vielä täysin tuntematon Gen Urobuchi. Hänestä on Madoka Magican, Fate/Zeron ja Psycho-Passin myötä tullut yksi animemaailman nimekkäimpiä käsikirjoittajia, ja sittemmin kertyneen suosion myötä The Song of Saya onkin tiettävästi 2010-luvulla tuottanut paljon enemmän rahaa kuin silloin aikoinaan.\nUrobuchi on vieraillut kertaalleen Suomessakin, Desucon Frostbite -tapahtuman kunniavieraana vuonna 2015. Nimikirjoitusjonossa näkyi useampia The Song of Sayan jenkkijulkaisuja, ja omaani pidän edelleen olohuoneessa esillä.\nTeos on nyt taas ajankohtainen, koska vuoden 2013 fyysisen julkaisun lisäksi se julkaistiin viime viikolla lopulta myös Steamissa. Nyt lukemattomat uudet uteliaat pääsevät tutustumaan sen masentavaan, kamalaan ja kauniiseen tarinaan, ja vielä remasteroituna nykyaikaisemmille resoluutioille.\nMasentava ja kamala tarina nimittäin on. Sen lukijat ymmärtävät paljon ennen Fuminoria, että Saya ei oikeastaan ole mikään poikkeustapaus hänen aivovammansa luomassa aistiharhaisessa maailmassa. Oikeasti Saya on jotain ihan muuta – jotain, jonka Fuminori vain kokee ihmisenä.\nYstäviään, naapureitaan ja kaikkia muitakin ihmisiä kohtaan Fuminori taas kokee pelkkää kuvotusta, ja hän menettää vastentahtoisesti mutta väistämättä kykynsä kokea näitä kohtaan mitään inhimillisiä tunteita. Samalla kun Fuminorin ystävät ovat hänestä huolissaan alkaa hän itse aikansa kuluksi selvittää Sayan kadonneen ”isän” mysteeriä – yksi okkultististen kirjojen ja tykötarpeiden täyttämä työhuone ja piilopirtti kerrallaan.\nVälillä tarinaa kuljetetaan myös muiden hahmojen näkökulmista, jolloin Fuminorin hidas vajoaminen epäinhimillisyyteen näyttäytyy entistä surullisempana. Lukija ei myöskään voi olla ajattelematta, miltä Fuminorin ja Sayan yhteiselo rakastavaisina mahtaa ”oikeasti” näyttää.\nTarina on ylipäätään hyvin descartesilaisia teemoja pyörittelevä: kuinka täydellisen riippuvaisia lopulta olemmekaan siitä, mitä aistimme meille maailmasta kertovat, ja avuttomia tappelemaan vastaan jos ne valehtelevat meille? Tarinan taitekohdassa Fuminori toteaa itsekin, että maailma on sellainen kuin enemmistö sen kokee, ja hän vain sattui epäonnekseen päätymään laatikon ulkopuolelle. Kirjoitustyylissä näkyy myös Urobuchin mieltymys Lovecraftiin: kuvailut on kylvetty täyteen visvaisia adjektiiveja, ja esimerkiksi auringonlaskua saatetaan kuvailla ”mätänevän hedelmän väriseksi”.\nTarina sisältää vain kaksi valintakohtaa. Ne johdattavat lukijan kohti yhtä kolmesta vaihtoehtoisesta lopusta, joiden lopputulemat vaihtelevat mielisairaalaan joutumisen ja maailmanlopun välillä. Lopullinen totuus Sayan luonteesta ja alkuperästä selviää vasta true endingissä, joka on myös tavallaan lähimpänä onnellista loppua jota tällainen tarina voi saada. Kovin hilpeää kyytiä ei toki ole luvassa siinäkään suunnassa – onhan kyseessä pohjimmiltaan traaginen rakkaustarina.\nVisuaaleillaan teos ei ole koskaan koreillut, ja ajan hammas näkyy etenkin sen 3D-rendatuissa suolenpätkissä. Sen sijaan edelleen yhtä ahdistavalta kuin ennenkin tuntuu sen särisevä, vatsaakääntävä soundtrack. Tarinan alussa erityyliset taustabiisit erottavat Fuminorin kohtaukset normaaliin maailmaan sijoittuvista, mutta sen edetessä painajaismainen äänimaailma alkaa vuotaa muuallekin. Kaikessa musiikissa on pahaenteinen ja kaikuva tuntu, ja Fuminorin maailmassa kuuluvista kappaleista rauhallisimmassakin kuuluu taustalla vaimea, rääkyvä särökitara.\nTarina on myös kokonaan ääninäytelty, ja se on ylipäätään hyvä esimerkki visual novelin vahvuuksien käyttämisestä mediamuotona. Romaani joutuisi luottamaan pelkkään proosaan, mutta toisaalta animemuodossa sarja joutuisi näyttämään ruudulla liikaakin. Iso osa painostavaa tunnelmaa kun on nimenomaan tilan antaminen lukijan mielikuvitukselle lonkerohirviöiden ulkonäön suhteen.\nTarina on varsin lyhyt, ja sen kliksuttelee läpi kokonaisuudessaan alle kymmenessä tunnissa. Usein toistellun totuuden mukaan modernit visual novelit ovat nykyään yhä pidempiä ja puuduttavampia, ja etenkin siihen nähden tällainen klassikkoteos on sekä virkistävä tuulahdus että moderneja teoksia lähestyttävämpi niille, jotka saapuvat visual novelien pariin pystymetsästä. Steam-julkaisun 15 euron hintakaan ei palele korvia.\nSteamista ei kuitenkaan saa ladattua koko peliä, tietenkään. Tarina nimittäin sisältää pari seksikohtausta ja myös seksuaalista väkivaltaa, ja leikatut kohtaukset pitää ladata perinteiseen tapaan patchina julkaisijan nettisivuilta. (Lisähintaan 3,60 €.)\nLännessä se perinteinen näkemyshän on ollut, että hyvät tarinat ovat hyviä tarinoita ja porno on pornoa. Myös The Song of Sayan tapauksessa median näkemykset ovat olleet samansuuntaisia: esimerkiksi tämä PC Gamerin toissaviikkoinen uutinen toistelee kehuja teoksesta, mutta päättyy irralliseen tuhahdukseen siitä, miten ”it’s let down by some out-of-place hentai scenes”, jollaisia normaalit ihmiset eivät kaipaa.\nAsiasta voi esittää argumentteja puolesta ja vastaan. Toisaalta voi sanoa, että vuonna 2003 jokainen visual novel joutui vielä hankkimaan K18-lätkän, jotta asiakkaita riittäisi. (Tämän totuuden mursi vasta Clannad vuonna 2004.) Toisaalta taas seksuaalisuus on yksi keskeisimpiä body horrorin rakennuspalikoita. Ja niin ikään toisaalta… kyseessä kuitenkin on, kuten aiemmin sanoin, pohjimmiltaan rakkaustarina.\nJa sitä paitsi varoittavia esimerkkejä kyllä löytyy siitä, miten voi käydä jos kaikki tarinaan sisäänrakennetut K18-kohtaukset vain leikataan surutta tiehensä. Mikäli aiempaan kokemukseen on luottaminen, tarinaa tuskin kannattaa lukea leikatussa muodossa.\nSaman julkaisijan viime vuonna julkaiseman Sweet Poolin Steam-versio nimittäin meni tämän asian suhteen siitä missä aita oli matalin. Yritä siinä sitten pysyä juonen perässä, kun raiskausten ja muiden seksikohtausten kanssa leikkaushuoneen lattialle ovat päätyneet myös päähenkilön verentäyteiset hallusinaatiot ja body horror -hirviösynnytykset, jotka ovat täysin olennaisia tarinan ymmärtämiselle\n(Sweet Pool ja The Song of Saya ovat muuten monella tavalla sisarteoksia. Ne ovat molemmat Nitroplusin kehittämiä, ja molemmissa päähenkilön tavallinen arki hajoaa lovecraftilaisten lihakauhujen tieltä. Toinen vain on suunnattu miesyleisölle, toinen naisyleisölle.)\nEdelleen Sweet Pool.\nMonille tämän postauksen lukijoille voi tulla yllätyksenä, että tällaisia saksimisia ja patcheja edelleen tarvitaan. Melko pian sen jälkeen kun kirjoitin asiasta viimeksi keväällä 2018 lupasi Steam nimittäin kovaan ääneen hyväksyvänsä jatkossa myyntiin kaiken sisällön, joka ei ole ”laitonta tai trollausta.”\nJa jos on seurannut pelialan uutisointia, näin näyttäisi tosiaan tapahtuneen. Esimerkiksi Kotaku kirjoittelee säännöllisesti puritaanista päänpudisteluaan siitä, miten Steamin myydyimmät pelit ovat nykyään ”animeseksipelejä.” (Tällainen suhtautuminen erotiikkaa sisältävään tarinankerrontaan on toki ikävän lapsellista ja yksinkertaistavaa, kuten esimerkiksi tässä Pete Davisonin artikkelissa huomautetaan.)\nTotuus on kuitenkin toinen ja vähemmän uutisoitu: piirroshahmoja sisältävien pelien suhteen Steamin linja tuntuu enemmänkin vain entisestään kiristyneen. Sen vuoksi ei ole ihmekään, että julkaisijat ovat varpaillaan ja turvautuvat edelleen patcheihin.\nJulkaisijoiden ja kuluttajien näkökulmasta Steamin standardit tuntuvat myös välillä täysin mielivaltaisilta. Siinä missä kaikki edellämainitut pelit kyllä kelpaavat Steamille myyntiin, esimerkiksi Frontwingin Loca-Love: My Commuting Crush ilmeisestikään ei kelvannut.\nKummallista tämä on erityisesti siksi, että sarjan ensimmäinen osa Loca-Love: My Cute Roommate kyllä pääsi Steamin seulasta läpi. Jatko-osa kertoo täysin samoista hahmoista, on graafisesti täysin samanlainen ja seksikohtaukset olivat samaan tapaan patchin takana, joten yhtäaikaisesta japaninkielisestä ja englanninkielisestä julkaisusta haaveilleelle japanilaiskehittäjälle kieltävä päätös tuli epäilemättä täytenä yllätyksenä.\nMitä ilmeisimmin ratkaiseva ero oli se, että ensimmäisen pelin Steamiin submitatuissa promokuvissa ei näkynyt koulupukuja.\nLoca-Love: My Commuting Crushin sittemmin poistettu Steam-profiili. Neuleliivi, kravatti ja vekkihame ilmeisesti ajoivat sarjan kielletylle vyöhykkeelle.\nSilloin kirjoittaessani asiasta viimeksi mainitsin, että piirroshahmojen iän mittaaminen ”lapsipornon” pelossa on kuolleena syntynyt ajatus, koska yhden piirtäjän kolmikymppiset hahmot näyttävät joka tapauksessa nuoremmilta kuin toisen piirtäjän kymmenvuotiaat – ja eri piirtotyyleihin tottuneet ihmiset näkevät nämä hahmot myös täysin eri tavoilla. Sittemmin Steamilla on näemmä tultu samaan lopputulokseen, joten ilmeisesti päätöksiä siitä mikä pääsee myyntiin tehdään nykyään sen perusteella, miten näkyvästi peli sijoittuu minkäänlaiseen kouluun. Eli käytännössä näkyykö kuvissa koulupukuja.\nTämä selittäisi kaikenlaiset viimeisen vuoden aikana sattuneet tapaukset, kuten A Kiss for the Petals -sarjaan kuuluneen Maidens of Michaelin poistamisen Steamista ja sen, miksi Hello, Goodbyen Steam-julkaisua saatiin odottaa lähemmäs puoli vuotta. Huvittavimmillaan joitain hahmonrakennusseksisimulaattoreita on jopa julkaistu Steamissa niin, että seksin sijaan koulupuvut ovat olleet erikseen ladattavan patchin takana. Kelpaisivatkohan koulupuvut, jos ne olisi sensuroitu pikselimosaiikilla?\nSinällään tämä linjaus on ihan looginen: kyseessä tuntuu sentään olevan jonkinlainen konkreettinen standardi, jonka ympärillä kehittäjät ja julkaisijat voivat toimia – olkoonkin, että Steam ei tuttuun tapaansa ole sanonut asiasta mitään ääneen. Jos se joka tapauksessa tekee päätöksiä pelkän pärstäkertoimen perusteella, on kuitenkin mukavaa että kyseessä ei ole puhdas arvan heittäminen.\nHuvittava kulttuuriero kyseessä joka tapauksessa on. On höpsöä ajatella, että The Song of Sayan ja Sweet Poolin kaltaiset väkivaltaiset, raiskauksia ja gorea sisältävät kauhuseksipelit kelpaavat Steamille – mutta ensisijaisesti vain siksi, että kummassakaan ei näy vekkihameita ja seilorikauluksia.\nOlkoonkin, että jälkimmäinen kertoo lukiolaisista. Mutta se lienee Steamille ihan OK, jos hahmot ovat miespuolisia ja taidetyyli saa hahmot näyttämään kolmikymppisiltä. Se kun laskee hyvin lähelle nollaa sen todennäköisyyden, että kukaan tulee missään vaiheessa ulisemaan pedofiliasta - ja sehän on ainoa asia jolla on Valvelle väliä.\nEdellinen: Kaikki mitä Netflix sanoo animeksi ei ole animea\nSeuraava: Hideo Kojima on visual novel -kirjoittaja\nAngel of Death\tSu, 08/25/2019 - 18:14\nAloitin viime aikoina visual novellien pelaamisen koska genre oli jäänyt kokonaan paitsioon ja etsiessäni näitä on tullut muutaman kerran vastaan näitä pelejä jossa K18 sisältö on ostettava julkaisijalta Steamin ulkopuolelta.\nVisual Novelleja etsiessä ensimmäisenä tuli vastaan Muv-Luv, high schooliin sijoittuva VN K18 sisällöllä. Osasyy on tietysti siinä että Steam-julkaisu oli ennen uutta käytäntöä, mutta K18 patchiä ei ole näkynyt monen muun pelin tavoin pelin fanien pyynnöistä huolimatta. Koska en tiedä onko poistettu sisältö mitään olennaista niin peli ei ole siirtynyt toivelistalta kirjastooni, eikä muutenkaan tee mieli tukea sensuroituja tuotteita, ehkä julkaisijan kautta sitten joskus.\nVN puolella Steamin Adults Onlyt salliva käytäntö ei ole hirveästi muutosta saanut aikaan, mutta esimerkiksi hentai-jrpg:t taitavat mennä aika usein läpi ongelmitta vaikka sisältö olisi samaa kuin novelleissa.\nNykymeno on hiukan huolestuttavaa ottaen huomioon miten laajaksi loli-termiä on venytetty, syytöksiä epäsopivasta lapsisisällöstä on saanut osakseen sekä Animesarja Keijo ja Persona 5, toisessa kaikki ovat +19 vuotiaita ja toisessa on hädintuskin mitään fanipalvelua. Toki voi sanoa että tuo on vain turhaa sosiaalisen median kuhinaa jota ei tarvitse huomioida, mutta harmittavan usein juuri julkaisijat nuo huomioivat ja muuttavat tuotettaan sen mukaan.\nOnko ne nämä suuret silmät jotka tekevät hahmoista lapsekkaita länsimaalaisille?\nPetteri Uusitalo\tSu, 08/25/2019 - 19:10\nYksi hommaan liittyvä juttuhan on tosiaan se, että fantasiamiljöössä hahmojen ikä ei välttämättä varsinaisesti tule mistään ilmi. Kun päähenkilö asuu fantasiamaailmassa ja hänellä on miekkasankarin vaatteet yllä saattaa alkoholin juominen tavernassa olla ihan OK, vaikka täsmälleen sama päähenkilö nyky-Japaniin sijoittuvassa tarinassa ei saisi vilkaista olutlasiin päinkään.\nJapanissa siis. Lännessä taas fantasiagenre tosiaan tuntuu auttavan enemmänkin seksuaalisuuden suhteen (Rancet ja muut).\nHaerski\tMa, 08/26/2019 - 08:45\nEn ole uusiin käytäntöihin tutustunut sen tarkemmin itse, mutta tämän blogin perusteella uusi linja vaikuttaa melko selkeältä: Anime-hahmoja ei oleteta alaikäiseksi minkään visuaalisen arvioinnin perusteella, mutta jos peliin ujuttaa selkeän vihjeen siitä, että kyseessä on alaikäinen, niin bännivasara heilahtaa.\nKoulupuku esim. käsitykseni mukaan liittyy Japanissa nimenomaan lukioikään, eli ikäluokkaan 14-18, joten aika selkeästi ollaan monien länsimaiden lainsäädännönkin näkökulmasta hämärän rajamailla.\nYmmärrän siis varsin hyvin, että Steam haluaa suojata itseään mahdollisilta oikeudellisilta toimenpiteiltä ja vähintäänkin suojella mainettaan, koska aihe on jatkuvasti suurennuslasin alla molemmilta puolen raja-aitaa.\nPetteri Uusitalo\tMa, 08/26/2019 - 12:30\nNiin, siitähän tässä on kyse että lännessä ollaan kategorisesti hyvin varpaillaan, kun puhe on ”alaikäisten seksualisoimisesta”. Mutta kuten olen aiemminkin kirjoittanut Japanissa tähän on aina suhtauduttu vähän eri tavalla: täysi-ikäisyyden raja on 20, joten 19-vuotias on samalla tavalla ”alaikäinen” kuin 17-vuotiaskin. Alaikäiset saavat niin hankkia ajokortin kuin mennä naimisiinkin, joten siihen 18 vuoden ikään ei liity ihan samanlaista magiaa kuin täällä on totuttu.\nJa sitten on tietysti se, että japanilaisella popkulttuurilla vaan on niin pitkät ja monenkirjavat perinteet nuorista hahmoista kertomisen suhteen ylipäätään. Ja niiden joukossa toki on sitten paljonkin tarinoita joissa seksuaalisuus on jollain tavalla mukana… joten olisi vähän hassua, jos nimenomaan pelit eivät saisi niin tehdä.\nTässä viime viikolla esimerkiksi twiittailin erinäisten mangalehtien lukijakuntien ikäjakaumia. Alaikäisistä hahmoista kertovia ihmissuhdetarinoita löytyy niin naispuolisille (1, 2, 3) kuin miespuolisillekin (1, 2, 3) lukijoille suunnattujen lehtien puolelta - ja kyllä siellä seksistäkin ainakin puhutaan jos ei ihan harrasteta, vähän genrestä riippuen. Eikä visuaalinen tyyli kovin sanottavasti eroa konkreettisesti ala-asteikäisille lukijoille suunnatuista sarjoista – joissa niissäkin saattaa esiintyä jotain tuhmia fritsuvampyyreja, tai mistä ikinä kertovia sarjoja Ema Toyama nyt taas vaihteeksi tekeekään.\nJapanilaisesta näkökulmasta ”alaikäisten esittäminen seksuaalisesti” kategorisesti kiellettynä asiana on siis ylipäätään vähän kummallinen asia takertua. Kun ylivoimaisesti suurin osa kaikesta piirretystä viihteestä kertoo joka tapauksessa kouluikäisistä, ja se osa joka ei kerro eroaa visuaalisesti lähinnä sen koulupukujen puutteen osalta.\nHaerski\tMa, 08/26/2019 - 13:43\nLähinnä ymmärrän Steamin kantaa siis länsimaisen oikeuden ja kulttuurin kontekstissa. Tietyissä maissa lapsipornon määritelmän ulottaminen piirrettyihin ja animoituihin hahmoihin ei anna heille juurikaan liikkumavaraa asiassa, vaikka se kuinka järjetöntä olisikin.\nEro seksuaalisuuteen suhtautumisessa etenkin viihteen kontekstissa on kyllä kiistaton kulttuurien välillä. Pätee myös alaikäisten itsensä näkökulmasta:\nLännessä myös alaikäisiä yritetään pitää lähestulkoon aseksuaalisina olentoina mahdollisimman pitkään, koska seksuaalisuudelle "altistuminen" ennen avioliittoa on totuttu näkemään tahrana, joka vie näiltä "viattomuuden" ennen aikojaan. Kun uskonto ei enää nykyään kelpaa yleisesti perusteluksi, on siirrytty puhumaan keskeneräisestä henkisestä kehityksestä, mutta samaa ideologista sontaa se on edelleen. Alle 18-vuotias ei ex-perttien mukaan muka pysty käsittelemään sitä kun pelissä näkyy penis menossa vaginaan, mutta 16-vuotias on kuitenkin jo riittävän vastuullinen harrastamaan seksiä ihan kenen kanssa tahansa.\nParadoksaalista onkin, että seksin harrastamiselle ei nykyään useimmiten ole mitään varsinaista alaikärajaa samanikäisten kesken, mutta sattuneesta syystä kaikki sen avoimet viihteelliset esitysmuodot on kielletty 18-ikävuoteen asti. 15-vuotiaatkin voivat siis harrastaa seksiä keskenään, mutta eivät saa katsoa videolta ketään muuta harrastamassa. Noh, ei ole ketään 15-vuotiasta tähän päivään mennessä estänyt.


Sannan soppa: ”Kelvoton vanhempi oot, jos lapses on lihava”\nLähettänyt Sanna Talvia klo 11.16\nJuhana Harju 14. syyskuuta 2012 klo 11.44\nOlennaista on nähdäkseni se, kokeeko lihavan lapsen vanhempi, että häntä auttava henkilö on hänen puolellaan. Vanhemman vaikutuksen lapsen lihavuuteen voi tunnustaa, mutta siitä huolimatta vanhempaan voi suhtautua ymmärtäen, kannustaen ja hänen puolellaan ollen. Tällainen hyväksyminen ja toisen puolella olemisen kokemus on vapauttavaa. Siinä ei ole syyllistämistä eikä syyllisyyttä.\nSanna 14. syyskuuta 2012 klo 12.10\nKyllä, tämä on ammattilaisen näkökulmasta keskeistä: olenko ymmärtäen ja kannustaen perheen puolella.\nKuitenkin esimerkiksi neuvolaterveydenhoitajilta tulee usein viestiä siitä, että vaikka he kuinka yrittävät puhua asiasta neutraalisti, syyllistämättä ja asiakkaan puolella ollen, vanhemmat silti syyllistyvät, ahdistuvat, eivät lähde työstämään asiaan lainkaan eteenpäin (torjuvat täysin). Taustalla on siis paljon muutakin kytkentää kuin vain yksittäiseen ammattilaiskohtaamiseen liittyvää: meillä on laajempi kulttuurinen ajatus, julki lausuttu ja välillä julkilausumaton tästä onnistuneen vanhemmuuden ja lapsen koon yhteydestä. Luulen että asian murtamiseksi pitää tehdä paljon työtä. Mutta pienin askelein voi aloittaa.\nPatrik Borg 14. syyskuuta 2012 klo 14.14\nNiin, kyllähän vanhemmilla on iso rooli lapsen painossa ei siitä pääse mihinkään. Joo on muitakin tekijöitä, mutta silti. Ja vaikka miten asiaa käsittelisi niin varmaan syyllisyys puskee niin helposti pintaan. Nämä on ongelmia.\nMutta sitä minäkään en tajua miten paino on jotenkin mittari vanhemmuudelle. Tai tajuan - onhan se näkyvä, konkreettinen mittari ja paino nyt sattuu olemaan tämän päivän arvomaailmassa korkealla. Mutta on se surkea mittari. Jos multa kysytään niin paino-ongelma on pikkujuttu kun verrataan kaikkeen muuhun olemiseen mitä vanhemmuuteen liittyy: läheisyys, tunteet, (itse)luottamus, arvot jne.. Nämä ei kuitenkaan näy niin selvästi ulospäin eikä niitä voi mitata niin ei kai niistä mittareiksi monelle ole. Ihan epätieteellisesti jos mun pitäisi mitata lapsien kautta vanhemmuuden hyvyyttä (inhottava ajatus tosin..) niin paino tuskin olisi siinä asteikossa - kyllä mä katsoisin lapsen käytöstä ja ajatusmaailmaa.\nJa sitten on tietty se, että täydellisiä vanhempia kun ei ole...\nSanna 14. syyskuuta 2012 klo 17.27\nItse ajattelen, että oikein kohdistuva, "rakentava" syyllisyys voi toki joskus toimia kimmokkeena sille, että pysähdymme ja tarkistamme suuntaa, lähdemme tarvittaessa muuttamaan elintapojamme jne. Mutta massiivinen, kokonaisvaltainen "Olen epäonnistunut vanhempana" -syyllisyys helposti vain nousee kaiken toiminnan esteeksi.\nPäivi Manni-Pettersson 3. lokakuuta 2012 klo 14.39\nEntä tarvitaanko lisää tutkimuksia???\nMiksi perheessä yksi lapsista lihoo, on "epätavallisen kinnostunut ruoasta", aina valmis syömään, kun toiset lapset syövät kun on nälkä???\nAnette Palssa 21. lokakuuta 2012 klo 10.33\nTämä aihe on todella hankala, sillä kuten kirjoitit, usein ihan neutraalilta tuntuva ohjaus, saa vanhemmat syyllistymään. Sama on kuulemma myös hammaspuolella, suuhygienisti sukulaiseni sanoi kerran, että vanhemmat "hyökkäävät" kun hän vain puhuu siitä miten tärkeää on pestä hampaat 2 x päivässä.\nNo, on kaiketi myös niin, ettei lasten varsikaan poikalasten lihavuutta edes tunnisteta. Minusta joskus ongelmana on myös se että vanhemmat syyllistyvät ja yrittävän niin pirusti, ja syömisestä, ruokailusta ja painosta tulee sellainen ongelmakimppu perheessä, että alkuperäinen tilanne olisi parempi. Toisaalta monen lihavuuden taustalla on paljon isompia ongelmia kuin ravitsemus tai paino. Varmasti syyllisyys lisääntyy kun ymmärtää tilanteen, muttei ole voimavaroja tai taloudellisia resursseja hoitaa asiaa kuntoo. Koulut ja yhteiskunta kantaa vastuunsa, mutta valitettavasti vanhempien rooli ja malli on ruokailussa aika tärkeä. Itse koen, että edelleen on vahvasti vallalla ajatus, että lapset nyt voivat syödä mitä vaan, ja sillä vajolla esim. sokerin käyttö voi olla reilusti suurempaa kuin aikuisilla. Lasten ja perheiden ohjauksessa pätee sama kuin muiden kanssa, asiakaslähtöisyys ja se ettei kukaan asiantuntija voi muuttaa perhettä ja into tekemiseen on lähdettävä perheestä. Ja todella paino on vain yksi ravitsemusongelma ja joskus tuntuu että laihat lapset syövät vieläkin enemmän vaikka karkkia "kun ei se haittaa, kun on tollainen riuku".\nAsia ei todella ole kovin yksikertainen ja esimerkiksi lasten tunnesyömistä ei tunnisteta saati sitten hoideta. Vanhempien syyllisyys voi estää rakentavan hoidon, kun vaikka avioeron myötä tullut tunnesyömistä ei edes pysytyä myöntämään, koska tuntuu niin pahalta ajatella että vanhempien oma toiminta, avioero, on voinut laukaista jotain niin kurjaa. Vaikka miten avioero on oikea ratkaisu, voi siitä siltä koitua myös ikäviä asioita.\nOmassa perheessä on kaksi lasta joista toinen on se ikiliikkuja ja aktiivinen, telkkariakin katsotaan tanssien ja "voimistelleen", toinen taas rauhallisempi, leppoisampi ja myös varsin epäkilpailuhenkinen kaveri, harrastuksia on, mutta monet lajit tuntuvat todella epäkiinnostavilta. Arvaatte varmaan kummalla paino nousee helposti? Siitäkin huolimatta että syövät aika lailla samaa ruokaa ja arki ei ole sohvalla makaamista. Vaikka olen salaa hiukan huolissani pojan painosta, en sitä tietenkään hänelle sano. Yritämme perheenä yhdessä keksiä mahdollisimman paljon aktiiviteettiä, rajoitetaan peliaikaa ja huolehditaan säännöllisestä syömisestä. Poika syö paljon kasviksia, ei napostele ja liikuukin päivittäin, mutta ei missään nimessä kuiten siskonsa. Saan käyttää kaiken ammattitaitoni ja toisaalta ymmärrään, että monessa muussa perheessä pojasta voisi tulla lihava, sillä taipumus siihen on kyllä vahva. On muuten mielenkiintoista miten nämä lapset nukkuessakin liikkuvat eritavalla: poika löytyy aamulla lähes samassa asennossa mihin on illalla jäänyt ja tyttö taas on myllännyt pitkin yötä ja eikä ole harvinaista että tyynä ja pää löytyvät aamulla jalkopäästä :). Omakohtaiset kokemusten myötä, ymmärrän myös vanhempia jotka syyllistyvät lasten ylipainoista ja ammattilaiselta vaaditaan todella myötätuntoista, ammattimaista ja hyvää ohjausta. Tarvittaisiinko lisäkoulutusta asiantuntijoille?\nSanna 28. lokakuuta 2012 klo 10.58\nHyviä kysymyksiä ja pohdintoja teillä Päivi ja Anette.\nItselläkin ihan oman elämän käytäntö on osoittanut, miten saman perheen sisällä lapset voivat olla kovin erilaisia suhteessa ruokaan, syömiseen ja liikkumiseen. Temperamenttitutkimuksen puolelta on tullut paljon mielenkiintoisia näkökulmia siihen, miten erilaisia synnynnäisesti olemme. (Suosittelen esim. Liisa Keltinkangas-Järvisen kirjoja aiheesta!)Tämä lasten synnynnäinen, perustavaa laatua oleva erilaisuus on mielestäni vahva argumentti sen puolesta, että lasten lihavuuttaa ei todellekaan voi pelkistää vain vanhempien epäonnistumiseksi!!!\nTyökaveri kertoi muuten vähän aikaa sitten havahduttavan esimerkin siitä, miten helppoa on tehdä vääriä johtopäätöksiä ulkoisen habituksen perusteella. Hän kertoi perheestä, jossa oli kaksi poikaa: toinen pyöreä ja toinen langan laiha. Tälle perheelle terveydenhuollon ammattilainen oli todennut, että "Kyllä sen jo päältä päin näkee, kumpi lapsista on luontaisesti liikkuvainen ja kummalle ruoka maistuu." Todellisuudessa perheen pojista se pyörempämpi oli innokas liikkuja ja sille langan laihalle maistui ruoka kuin ruoka!\nKyllä, minusta ainakin lisäkoulutusta, havahduttamista ja pohtimista tämä lihavuusteema varmasti kaipaa!


Politico: ”Petos” ja ”harhautus” – VW sai 400 milj.€ EU-lainaa kohumoottorin kehittämiseksi | Uusi Suomi\nPolitico: ”Petos” ja ”harhautus” – VW sai 400 milj.€ EU-lainaa kohumoottorin kehittämiseksi\nVolkswagen sai 400 miljoonaa euroa lainoja Euroopan investointipankilta kuvassa olevan EA 189 -moottorin kehittämiseksi.\nEuroopan petostentorjuntavirasto Olaf katsoo Volkswagenin saaneen väärin perustein 400 miljoonan euron edestä lainoja, jotka autovalmistaja sai dieselmoottorin kehittämiseen Euroopan investointipankilta. Asiasta kertoo Politico.\nLehden tietojen mukaan EU-rahasto olisi myöntänyt lainat juuri päästökohun keskiössä olevan dieselmoottorin kehittämiseen. Skandaali käynnistyi vuonna 2015, kun yhdysvaltalaisviranomaiset huomasivat Volkswagenin moottorien antavan kaunistettuja päästölukuja testitilanteissa. Taustalla oli ohjelmisto, joka tunnisti laboratorio-olosuhteet.\nPetostentorjuntaviraston tutkimat lainaerät myönnettiin vuonna 2009 Volkswagenin EA 189 -dieselmoottorin kehittämiseen. Samaan aikaan osa Volkswagenin työntekijöistä tiesi, ettei moottori tule yltämään kiristyneisiin päästövaatimuksiin ilman huijausohjelmistoa.\nOlafin tutkijat eivät löytäneet todisteita, että Euroopan investointipankin rahaa olisi käytetty huijausohjelmiston kehittämiseen. Silti petostentorjuntavirasto katsoo, että Volkswagen sai lainan petoksella ja harhauttamalla. Se arvioi, ettei EU:n omistama rahoituslaitos olisi myöntänyt 400 miljoonan euron lainaa, jos sillä olisi ollut kaikki tieto kehitettävästä moottorista.\nauto, Politiikka, Yhteiskunta, Ympäristö, Euroopan petostentorjuntavirasto\nSaksalaisessa autoteollisuudessa huijaus on enemmänkin sääntö kuin poikkeus.\n"Nyt tunnusti Audi: huijaus koskee 2,1 miljoonaa autoa"\n"Auto Bild: BMW ylittää päästörajoja"\n"Saksalaislehti: Daimler manipuloi miljoonan auton moottoria päästöjä vääristelläkseen"\nMeillä täällä Suomessa on edelleen kumma kunnioitus Saksan insinööritaitoa kohtaan. Sen alta on kuitenkin paljastunut vaikka mitä vedätystä. Mersedeksen 212 korimallin myötä paljastui minulle kuinka laatu oli romahtanut. Autoja paloi, jäädytysjärjestelmät vuosivat. Mahdollisia vuotokohtia oli kuulema neljä. Minun yksilöni valutti nesteitä eikä sitä saatu koskaan kuntoon. Automaattilaatikosta hajosi nopeudensäädin 67000 km. Osa saatiin vaihdettua mutta koska ei saatu kuulema yhteyttä tehtaan serveriin, ei auto lähtenyt käyntiin. Jäi odottamaan maanantaihin parempia yhteyksiä. Tätä on Saksalainen laatu. Pelkkiä mielikuvia, mielikuvia haluaville. Lopetin mielikuvien oston ja ostin japanilaisen. Koko EU taitaa perustua Saksalaisten vedätykseen?\n"Koko Saksan autoteollisuus huijasi ja hallitus tiesi"\nMutta eikös tuo täytä kyseisen instanssin perusperiaatteen tuottaa petosta,vääryyttä ja kavaltaa verovaroja, sekä ylläpitää ylisuurta virkamieskuntaa ? : "Jos toimit yrittäjänä tai työskentelet julkisella sektorilla ja sinulla on hanke, joka voisi edistää EU:n poliittisten tavoitteiden saavuttamista, voit mahdollisesti hakea EIP:n lainaa. " Käsittääkseni tuo toiminta menee "poliittisten tavoitteitten saavuttamisen"rajojen sisään :)


SPORTS LADY®: Painonpudotusta ja motivaatiosta\nKuvat on loppiaiselta kun ulkoiltiin päivällä ja oli ihana kuunnella joen rannalla kun jäät ritisivät auringon lämmittäessä. On ollut mahtava fiilis aloittaa työt täydellä tohinalla. Maanantaina oli jo vähän töitä, mutta keskiviikkona mentiin taas täydellä rytinällä eteenpäin. Oli hyvä loma. Nyt on levännyt olo. Paljon vapaata ja paljon kotona olemista. Ystäviä ja sukulaisia. Loppuvuosi oli aika vaikea. Henkisesti polven takia. Tästä kuitenkin selvittiin ja tuleva vuosi on hyvä aloittaa puhtaalta pöydältä, levänneenä. Onneksi mulla on maailman ihanimmat ystävät! Polvikin on parempaan päin ja sillä uskaltaa vähäsen jo jotain tehdä! Tein varovasti viime viikonloppuna jalkoja ensimmäisen kerran ja tuntui hyvältä. Tai siis ei todella tuntunut parin päivän päästä hyvältä, kun lihakset sattui niin paljon ettei tuolilta meinannut päästä ylös. Se on tosin vain hyvää kipua ja palauttelin hyvinvointipussissa pahimpana kipupäivänä ja se auttoi! Muuten mun viikko on mennyt aika pitkälle töissä ja opiskeluissa ja arjen haasteissa. Oon tehnyt aamulenkkejä satoi tai paistoi. Tai aivan sama miten paljon pakkasta on ollut niin lenkille olen lähtenyt! Tänään oli tosin aamulenkistä välipäivä. Viikon aikana painosta on lähtenyt vähäsen, mutta senttejä yhteensä 12! Eniten tietysti navan kohdalta, mutta jaloistakin on kadonnut sentti molemmista. Suosittelen lämpimästi käyttämään myös mittanauhaa vaa'an lisäksi. Eilisen ja tämän päivän oon ollut Kisakalliossa opettajien hiillostettavana ja lisää oppimassa. Vuosi on mennyt opiskellessa kuin hujauksessa ja vielä on jäljellä loppunäytöt kuukauden kuluttua. Myönnän, että tänään Lohjalta kotiin ajaessa teki mieli pysähtyä ABC'n Punnitse ja Säästä -kaupassa (on muuten ihanan iso ja siisti ja palvelu on aina hyvää!) ja palkita itseäni herkuin. Ajoin kuitenkin ohitse ja totesin, että eiköhän ne herkut ole tässä nyt loppuvuodesta taas herkuteltu. Terveellisesti pysyin ruodussa ja kotona jaksoin tehdä vielä kotitreenin pitkän päivän jälkeen.\nNyt kun moni taas aloittaa painonpudotuksen vuoden alusta, ajattelin koota muutaman vinkin millä saada motivaatiota. Koska kokonaisuus on suurempi kuin pelkkä syöminen, on tärkeä saada myös henkinen puoli mukaan motivaation kannalta. Syömisten rooli on kuitenkin tärkein, ruokavalion merkitys on 90% ja loput tulee liikunnasta. Tottakai kroppa näyttää aina paremmalle kun se on treenattu, mutta pelkästään syömälläkin laihtuu.\nMotivaatiossa apuna toimii oma Personal Trainer tai ryhmän tuki. Esimerkiksi pienryhmävalmennus on oiva vaihtoehto, jos haluat saada omalle tekemiselle tukea ja ohjeet treenaamiseen. Jos taas homma on niin sanotusti hallussa, tiedät miten sinun pitäisi syödä ja liikkua, mutta et kuitenkaan omin avuin pysy itsekurissa, kannattaa sopia vaikka ystävän kanssa yhteisestä aloituksesta. Ottakaa yhdessä mitat ja tukekaa toisianne! Yksin olet tosi yksin asioiden kanssa. Painonpudottajan ruokavalion pitäisi myös olla sellainen, että ei tarvitse nähdä nälkää. Ja ruokavalion myös pitäisi olla sellainen mitä voit noudattaa lopun elämäsi. Fakta se kyllä on, että terveelliseen ruokavalioon ei kuulu herkut, mutta niitäkin voi kohtuudella nauttia kun tavoitepaino on saavutettu. Ja dieetin aikana myös, toki vähän harvemmin. En kannata itse niinkään mitään määräaikoja. On hyvä asennoitua painonpudotukseen elämän mittaisena projektina. Jos vedät pienessä ajassa itsesi liian tiukille ja kiellät itseltäsi kaiken, se ei tule kestämään ikuisesti. Pahimmassa tapauksessa tulee syötyä menetetyt kilot kaksinkertaisesti takaisin. Jos päivässä on 5 ateriaa ja viikossa 35, ei haittaa jos pari menee vähän "ohi ohjeen". Kunhan et vedä hommaa ihan överiksi: syö levyä suklaata ja kulauta pulloa viiniä. Toisaalta en ole senkään kannalla, että pienillä muutoksilla lähdetään liikenteeseen. Jos tarkoituksena on pudottaa painoa ja vaihdat vaikkapa yhden aterian smoothieksi ja paino ei putoa, ei se motivoi pidemmän päälle. Sen vuoksi suosittelen aina ruokavaliota, siitä jää painonpudottajalle hyvät eväät loppuelämäksi, vaikka välillä repsahtaisikin. Nutraus ja ateriankorvikkeet eivät ole koskaan hyvä vaihtoehto terveelliselle ruokavaliolla!\nKuntoremontti Startti alkaa ensi viikolla! Se on pienryhmävalmennus ja siinä on vielä kaksi paikkaa jäljellä. Valmennus kestää 10 viikkoa ja täältä voit lukea siitä lisää. Otan myös yhden treenattavan taas lisää. Molemmista valmennuksista voit tiedustella lisää hanna@sportslady.fi.\nEnsi viikolla alkavat myös kahvakuulatunnit Kumpulassa sunnuntaisin sekä Method Putkisto ja Method Putkisto Pilates ryhmät!\nLoistavaa viikonloppua kaikille! Stay Strong!\nTunnisteet: dieetti, laihdutus, painonhallinta, painonpudotus\nAnonyymi 10.1.2015 klo 9.46.00\nOlen aloittanut nyt pudottelemaan kiloja ja ollut ilman maitotuotteita parisen kuukautta ja vatsa kiittää! Mitä mieltä olet,onko laihduttajalle chiavanukas( 2 dl mantelimaitoa 2 rkl chia) järkevä välipala,kun ei aina jaksa smoothieta lipittää. Tai oliskiko sinulla vinkkejä järkeviin maidottomiin välipaloihin?\nHanna - Sports Lady 10.1.2015 klo 11.21.00\nSe on hyvä välipala varmasti! Itse asiassa mä laitan aina kaurahiutaleita ja chia siemeniä ja mantelimaitoa (ja maustan joko vaniljaprotskulla tai luonnon vaniljalla sekä suolalla)! Mulpereita vielä päälle! Pitää suunnitella ehkä ihan oma postaus maidottomista välipaloista! Tsemppiä painonpudotukseen ja on varmasti apua siihen kun oot jättänyt maitotuotteet pois!\nHanna - Sports Lady 10.1.2015 klo 11.22.00\nAnonyymi 10.1.2015 klo 14.01.00\nKiitos Hanna ! Tämä blogi ja sinä olet inspiraation lähteistä.On mukava,että tuot myös esille inhimillisyyttä ts.herkkuhimojasi ja repsahduksia ruokavaliossa ja silti olet upeassa kunnossa.Tämän fitnessbuumin myötä suurin osa blogeista on yhtä selfietä ja belfietä ja laihdutus "on niin helppoa".:-)\nHanna - Sports Lady 10.1.2015 klo 22.55.00\nVoi kiitos ja ihana kuulla. Mä henk koht vieroksun sitä selfie belfie meininkiä ja sitä perus blogi meininkiä missä kaikki on niin ihanaa ja helppoa. Kun ei se oikeasti ole. Jos laihdutus olisi helppoa, ei ylipainoa olisi. Kiitos kommentistasi ja tulee aina niin hyvä mieli kuulla, että täältä saa inspiraatiota ja että luette :) Kiitos :)\nMerja 10.1.2015 klo 17.35.00\nMoikka Hanna! Täällä toinen maidottomuutta kokeileva... ;) Itselläni syynä astma, jonka takia ja syksyn sairasteltuani päätin kokeilla onko maidon pois jättämisellä vaikutusta astman oireiluun... Olo on melkoisen mainio, hengittäminen on helppoa!!! Ihana tunne, kun ei ole jatkuvaa limaisuutta! Olisin hakunnut kysyä myös, käytätkö täysin maidottomia proteiinin lähteitä? Olen siis itse sen verran lipsunut maidottomuudesta, että käytän heraproteiinia, mutta luulen, että jatkan sen käyttöä. Jotenkin esim. riisiproteiinin käyttö tuntuu vieraalta... Liikun paljon ja treenaan kovaa pari kertaa viikossa, tuo hera on helppo proteiinin lähde.\nHanna - Sports Lady 10.1.2015 klo 22.58.00\nMoikka Merja! Mahtavaa ja kiva kuulla! Mä käytän kyllä heraproteiinia. On mulla erilaisia kasvispohjaisiakin protskuja kaapissa, mutta maun ja toimivuuden puolesta kyllä hera vetää pisteet kotiin. Päivittäin en tosin käytä, mutta pari kertaa viikossa. Jos joudun ottamaan smoothie eväitä vaikka kiireisenä päivänä töihin. Muuten pyrin syömään ihan oikeaa ruokaa vain :)